text:
Vis Prezidan Edmonson mande pou revize règ Eta a sou ranvwaye elèv
Vis Prezidan Audrey M. Edmonson vle pou Ministè Edikasyon an revize règleman ki dirije ranvwaye elèv yo ki mande pou kenbe elèv yo andeyò lekòl yo.
Vis Prezidan Edmonson defann yon rezolisyon, adopte pa Komisyon Konte a jou 15 me 2012, ki mande pou ministè a revize lwa pou ranvwaye elèv yo ki pèmèt distrik lekòl yo adopte pwòp règleman yo pou timoun ki an sispansyon andedan lekòl yo.
Sispansyon deyò vle di ranvwaye elèv la lekòl, kidonk elèv la pa ka ale nan klas ni patisipe nan aktivite ki fèt nan lekòl la epi se paran yo ki responsab pou elèv la fè devwa li. Pakont, sispansyon andedan lekòl mete elèv la nan yon pwogram altènatif anba sipèvizyon pèsonèl distik lekòl la. Elèv la rete nan lekòl la epi li kontinye gen aksè a ansèyman lekòl yo, patisipasyon pwofesè yo ak granmoun ki pou gide yo.
“Mwen kwè ke pandan ke elèv ki pa konpòte yo lekòl dwe sibi konsekans disiplinè, mwen panse tou ke yo dwe rete andedan lekòl yo pou yo pa ale flannin nan lari pandan orè lekòl yo”, deklare Vis Prezidan Edmonson. “Si yo te ranvwaye Trayvon Martin lekòl anba règ sispansyon andedan lekòl la, nou ta ka byen evite yon kokenn trajedi”.
Dapre done ki te kolekte pa Biwo Dwa Sivil Ministè Edikasyon Etazini, elèv minorite yo jwenn pi move tretman nan disiplin epi ti gason Nwa Ameriken yo gen plis chans pou yo ranvwaye yo oswa mete yo deyò lekòl ke lòt timoun laj yo. Nouvo done enfòmasyon ki disponib de 2009 nan lekòl leta yo montre ke elèv Nwa Ameriken yo fè pliske 18 pousan popilasyon an men yo fè 35 pousan nan kantite sispansyon an total epi omwen 39 pousan nan kantite elèv yo mete deyò.
Sipèrentandan Miami-Dade County Public Schools la resamman kreye yon komite ad hoc pou revize Kòd Kondwit Elèv yo, ki enkli sispansyon deyò lekòl ak andedan lekòl.


c: text/html

text:
Nasyonzini fè konnen atak rebèl yo te lanse sou anplwaye leta nan Afganistan te sibi yon ogmantasyon 700 pou san pandan ane 2012 la, alòske atak sou sivil yo te diminye pou lapremye fwa nan 6 zan.
Nan yon rapò Misyon Nasyonzuni nan Afganistan an (UNMA) pibliye chak ane sou dosye a, li di 2 mil 754 fonksyonè gouvènman an te mouri nan atak sa yo ane pase.
Misyon an konsidere kòm twoublan asasina sible direktè jeneral ak sou-direktè jeneral Depatman Zafè Fanm nan nan mwa jiyè ak mwa desanm 2012.
Daprè rapò a, rebèl yo responsab lanmò 81 pou san kantite sivil ki te pèdi lavi yo nan ane 2012 la, tandiske 8 pou san te tonbe anba men fòs l’OTAN yo ak lame afgan an.
Rapò sa a atire atansyon sou le fèt ke rès viktim sivil yo (swa 11 pou san) te tonbe anba men swa rebèl yo, swa twoup kowalisyon entènasyonal la oubyen ankò anba men sòlda afgan.

robotstxt: allowed

filter: keep


text:
Ozetazini, lendi 18 fevriye 2013 la jodi se sa ameriken yo rele « Presidents’ Day », oubyen Jou Prezidan yo. Jou sa a te tounen yon konje federal nan ane 1879 pou make anivèse nesans premye prezidan Lèzetazini an, George Washington, ki te pran nesans yon 22 fevriye. Preske yon syèk aprè sa, nan lane 1968, Kongrè a te pase yon lwa ki te fikse yon sèl jou pou selebre yon sèl kou anivèsè ni prezidan Washington, ni prezidan Abraham Lincoln, 16èm prezidan ameriken an ki te pran nesans nan mwa fevriye a tou.
Depi kèk ane deja, Jou Prezidan an sèvi pou selebre tout prezidan Lèzetazini d’Amerik. Otorite yo mete selebrasyon yo ansanm yon fason pou yo bay fonksyonè federal yo, anplwaye eta yo ak rès pèp la yon wikenn manch long, paske fèt la toujou tonbe yon jou lendi, daprè desizyon Kongrè a.
Ane sa a, nan okazyon Fèt Prezidan yo, aktyèl lidè ameriken an, Barack Obama, pase jounen dimanch la ap jwe gòlf nan Eta Florid ak yon gwo jwè pwofesyonèl ki rele Tiger Woods. Sitwayen ameriken yo mete sou pye divès kalte divètisman pou yo pwofite de wikenn manch long sa a.


text:
Vis Prezidan Edmonson pale kont vyolans
Foto Kredi: Armando Rodriguez/ Fotografè Konte Miami-Dade
Vis Prezidan Audrey M. Edmonson pale avèk fèvè ak rezidan yo nan Liberty Square nan pwogram Otononi Jenès Entènasyonal ki te fèt 8 septanm 2012 nan Liberty Square Community Center, 6304 N.W. 14 Ave., Miami. Vis Prezidan Edmonson ankouraje kominote a ede lapolis mete yon fren nan vyolans ki fin ravaje kominote a, pakilyèman pami jèn yo.
"Se yon defi pou jèn yo ak pou kominote nou an anpeche vyolans ravje lari nou yo ak katye nou yo", deklare Vis Prezidan Edmonson. "Vyolans zam koute lavi anpil fanmi nou ak zanmi nou ki tonbe nan move sitiyasyon. Nou paka fè kòm si nou pa wè ankò pwiske li la anba je nou, lakay nou ak nan katye nou. Vyolans zam rive jwenn plas li nan andwa tankou plas piblik nou yo ak nan sant espòtif yo. Anpil timoun inosan pèdi lavi yo pandan yap jwe devan lakay yo. Fòk bagay sa a sispann. Nou bezwen jèn lidè yo kanpe pou di sispann vyolans zam. Mou bezwen w".


text:
Penti
Yo rele penti matyè oswa aktivite ki pèmèt yon moun mete koulè sou yon sipò tankou papye, twal, bwa, vè, beton ak lòt sipò ankò.
Nan domèn atistik, yo rele penti yon la (ativite) pi pèmèt yon moun (atis) mete koulè nan yon onpozisyon li fè ak yon desen. Nan sans sa a, atis pent la itilize penti a kòm yon mwayen pou l reprezante yon sije jan li santi l.
Penti a gendwa yon penti natiralis, figiratif oswa abstrè. Sans li gendwa literal, deskriptif, senbolik, espirityèl oubyen filozofik.
Mouvman atistik[edite | modifier le wikitexte]
Yo rele mouvman atistik yon fason yon bann atis penn. Yon atis ka adopte yon mouvman swa paske li ap viv nan epòk mouvman an fèt l, oswa paske jan li penn nan sanble ak mouvman sa a.
Tout pandan siyèk yo ap pase, yon bann mouvan atistik vin parèt:
- La abstrè
- La kontamporen
- La deko
- La nayf
- Baròk
- Body art
- Kobra
- Colorfield Painting
- Konstriktivism
- Kibism
- Dadaysm
- Ekpresionism
- Fovism
- Folk art
- Graffiti
- Enpresyonism
- Manyerism
- Minimalism
- Op Art
- Miralism
- Fotorealism
- Pwentiyism
- Pop art
- Realism
- Romantism
- Sirealism
Tèm[edite | modifier le wikitexte]
Nan domèn penti, kou wè nan tout fòm atistik, gen yon bann tèm yo penn:
- pòtre ak otopòtre
- nati mòt
- ni
- penti animalye
- peyisaj
- marin
- penti istorik
- sèn de jan
- penti relijye
- penti mitolojik oswa penti profàn
Pou w ka konnen plis[edite | modifier le wikitexte]
Gade la (aktivite), pent, pent ayisyen .


text:
Anbasadè Lèzetazini ann Ayiti, Pamela White, inogire 4 batiman tou nèf nan pati sid peyi a nan kad yon pwojè 34 milyon dola Wo Kòmandman Sid Lame Amerikèn nan ap finanse.
Pwojè sa a fè pati kontribisyon Lèzetazini nan efò kap fèt pou rekonstwi Ayiti apre tranblemanntè 12 janvye 2010 la.
Batiman sa yo gen ladan yo sant pou operasyon dijans, 8 lekòl fondamantal, 8 klinik medikal avèk, antwòt, 8 sant kominotè nan diferan depatman jewografrik peyi a.
Klikesou ikon ki agoch la pou w koute yon korespondans Jean Hernst Eliscar depi vil Okay.


text:
Syans
Syans se etid ki chèche apran bagay nan ap fè èksperyans syantifik, sa vle di èksperyans ki toujou bay menm repons lè ou fè menm jan, e ki bay de grenn repons lè ou chanje yon sèl ti bagay nan jan ou fe li a. Syans se yon pwosesis pou gade ak etidye kreyati ki nan monn lan pou jwenn konesans.[1]
Glosè syans[edite | modifier le wikitexte]
Abita: Anvironman natirèl ko yon gwoup ògànis, plant osinon animal bèt kapab viv. 2. Kay natirèl yon gwoup ògànis, plant osinon animal.
Abyotik: Tout sa ki pa vivan men ògànis vivan bezwen, tankou lè; dlo, tanperati, imidite.
Adaptasyon: chanjman yon plant oswa yon zannimo fè nan estrikti, osinon nan abitid pou siviv nan yon anviwonman.
Akeyoloji: branch nan syans sosyal. ki fè fouy nan diferan zòn sou latè. Yo egzaminen tout sa yo jwenn tankou materyo, travay atistik, zam, zouti, elatriye pou yo chèche konnen ki jan moun te konn viv sou latè nan tan lontan.
Akselerasyon: chanjman nan grandè yon vitès oswa nan direksyon yon kò k ap deplase parapò ak tan.
Astwonomi: se yon branch lasyans. Moun ki etidye astwonomi fè rechèch sou planèt, zetwal ak tout lòt bagay ki nan linivè.
at: n. tib san ki pote san wouj nan kò moun osinon nan kò bèt. Venn, atè, kapilèkolabore ansanm, venn pote san fonse (san ki pa gen anpil oksijèn), atè pote san wouj (san ki gen plis oksijèn). Kapilè se ti venn ak atè piti-piti. Venn atè ak kapilè nan sistèm sikilasyon an. Si yo mete tout venn, atè ak kapilè an ran youn dèyè lòt, yo tap fè yon fil ki long anpil, plis pase san mil kilomèt.
Etimoloji[edite | modifier le wikitexte]
Mo syans la soti nan lang frase a (science) ki soti nan lang laten an (scientia). Baz la mo se scire ki vle di konnen.


text:
Katye ak Apatman
Yon kominote k ap travay ansanm pandan yon ijans fè sans.
- Pale avèk vwazen ou yo sou fason ou kapab travay ansanm pandan yon ijans.
- Chèche konnen si nenpòt moun genyen ekipman espesyalize tankou yon dèlko, oswa espètiz tankou konesans medikal, ki ta kapab ede nan yon kriz.
- Deside kimoun k ap tcheke granmoun aje yo oswa vwazen andikape yo.
- Fè plan ranplasman pou timoun yo sizoka ou pa kapab ale lakay ou nan yon ijans.
- Se yon bon estrateji pou pataje plan yo ak pou kominike davans.


text:
Lè (tan)
Lè (tan) se yon peryòd nan tan. Senbòl moun itilize pou yon lè se "h".
Definisyon[edite | modifier le wikitexte]
Genyen 60 minit oswa 3 600 segonn nan yon lè. Anplis, genyen 24 lè nan yon jou sou latè a.
Etimoloji[edite | modifier le wikitexte]
Mo "lè" a soti nan lang fransèz la (franse: l'heure) ki soti nan yon mo laten ("hora") ki soti nan yon mo grèk (grc)ὥpa.
Istwa[edite | modifier le wikitexte]
Nan plizyè sivilizasyon ansyèn yo, yon lè se te yon douzyèm pati nan peryòd ant leve solèy la e kouche solèy la. Longè yon lè t ap chanje toulejou paske longè solèy rete nan syèl la varye avèk sezon yo, setadi solèy la rete nan syèl la pi lontan nan lete pase nan livè. Ejipsyen, Endyen, Chinwa, Japonè, Women, Grèk e [[Jwif] nan tan biblik la te itilize sistèm sa a. Jou a te komanse avèk leve solèy la - se te lè "zewo". Kidonk, "midi" se te fin sizyèm lè a, e kouche solèy la te pase toujou nan douzyèm lè a.
Nan sistèm mòdèn, jou komanse toujou a minui, kidonk moun konte lè ki pase yo apre minui. Premye jou prentan an, solèy la leve a sizè et kouche a sizè tou.


text:
Bandi kamikaz eksploze plizyè machin pyeje nan nò Irak kote 15 moun pou pipiti mouri nan vil Kirkuk e 4 lòt nan Tuz Khurmatu.
Nan Kirkurk ofisyèl yo fè konnen youn pami eksplozyon yo rive andeyò Pati Demokratik Kurdistan an pandan yon lòt bonm eksploze nan menm zòn nan. Plis pase 100 moun blese nan atak sa yo.
Jodi Mèkredi 16 Janvye a plizyè santèn moun te asiste fineray palmantè enfliyan Sunnit Ifan Saadoun al-Essawi ke yon kamikaze touye yè Madi 15 Janvye a nan pwovens Anbar ki sitiye nan Lwès Irak.


text:
Yon nouvo rapò Fon Nasyonzini pou Popilasyon Mondyal la dekouvri ke lè plis moun ka jwenn pwogram planing familial, sa kapab ede peyi sou-devlope yo ekonomize plis pase 11 milya dola chak ane.
Selon rapò a 222 milyon fi nan peyi sa yo pa ka jwenn sèvis nan pwogram ki vize ede yo kontwole kantite pitit yo fè. Rapò a di yon envestisman 4 milya dola chak ane ap pèmèt yo jwenn enfòmasyon nesesè pou ede yo pwoteje lavi yo epi tonbe ansent lè yo pi pito ak lè yo kapab.
Selon ajans nasyonzini an, pwogram planning familyal bay bon rezilta nan peyi rich ewopeyen ak nò-ameriken kontrèman ak nan peyi sou devlope yo.
Diane Stewart, Direktè Enfòmasyon Pwogram Nasyonzini pou Popilasyon Mondyal la ak relasyon eksteryè, di yon tyè popilasyon nan peyi ki gen ekonomi avanse-yo sou kontinan Azi a patisipe nan pwogram planning familyal. Selon responsab la, popilasyon peyi sa yo gen plis mwayen ekonomik, yo pi an santé e yo viv pi lontan.
Rapò a dekouvri tou rejyon anba Sahara Afriken vini byen dèyè rès mond-la nan sèvis planning Familyal la. Pwogram kontraseptif mondèn pa vrèman disponib nan peyi tankou Chad ak Nijer.
Ajans Òganizasyon Nasyonzini an di planning familyal ede retire peyi yo nan mizè. Yon etid ki parèt sa pa gen lontan predi ekonomi Nijerya a kapab ogmante pou l rive jiska 30 milya dola pou pipiti si chak fi aksepte fè yon grenn timoun nan 20 ane k ap vini yo.
Rapò a di yon envestisman anviwon 1 milya 800 milyon dola chak ane kapab nesesè pou distribye prezèvatif bay popilasyon nan peyi sou devlope yo. Diane Stewart site baryè sosyal, politik ak legal kòm gwo andikap pou pwogram planning familyal nan peyi sa yo.
Nan kilti plizyè peyi, medam yo ankouraje fè anpil pitit, e konsa yo evite ou byen prèske pa sèvi ak prezèvatif. Diane Stewart di planning familyal se yon defi mondyal ki pa ekziste sèlman nan peyi sou-devlope yo.
Pwogram sa a pèmèt medam yo planifye kantite manm ke yo vle gen nan fanmi an epi ki valè tan ki dwe separe nesans timoun yo.


text:
WASHINGTON, DC— Prezidan venezuelyen an, Hugo Chavez, pral sibi yon operasyon pou maladi kansè nan Kiba. Tokay ekwatoryen li, Rafel Correa, deklare misye Chavez pral fè yon operasyon “delika anpil, anpil”. Prezidan Correa, ki fè deklarasyon sa a nan Ekwatè, te al rann lidè venezuelyen an (zanmi e alye li) yon vizit lendi nan La Avàn , kapital Kiba.
Prezidan Chavez retounen Kiba lendi pou l al suiv plis tretman pou kansè kap trakase li a, apre maladi a te pouse’l deziye vis-prezidan Nicolas Maduro kòm moun ki pou ranplase l sou pouvwa a si li pa ta kapab pou yon rezon oubyen yon lòt okipe fonksyon li e li egzòte patizan li yo vote pou Maduro si peyi a ta genyen pou l ale nan eleksyon.
Lidè sid-ameriken an di ekip medsen kiben li a fè l konnen li “nesesè anpil” pou l sibi operasyon sa a.
Plis pase mil patizan misye Chavez (58 an) te rasanble dimanch anba lavil Caracas pou montre solidarite yo, pandan palmantè yo, san manke youn, te aksepte ba li pèmisyon kite peyi a pou l al suiv tretman sa a.


text:
20 novanm ki sot pase la a se te Jounen Entènasyonal Dwa Timoun ki te dewoule sou tèm : « Timoun se Boujon Lespwa”.
Nan okazyon an anpil òganizasyon lokal, entènasyonal e etatik nan peyi Dayiti te mete tèt yo ansanm pou reyalize plizyè aktivite ki te vize sitiyasyon dwa timoun nan peyi a .
Youn nan moman kle jounen an se te Konsèy dè minis gouvènman timoun yo kote minis ti gouvènman an te eksprime rèv yo ta renmen administrasyon Martelly-Lamothe la reyalize pou chanje kondisyon timoun yo.
Nan tèt gouvènman timoun yo nou jwen Mena Sterling , 13 zan prezidan , Rose-Bianca Lauture , 12 zan san bliye sekretè jeneral primati timoun nan Dawoudly Denis .
Klike sou ikon ki agoch la pou W koute yon pwogram Pawòl Timoun kote prezidan gouvènman timoun yo Mena Sterling ap reponn kesyon Jacquelin Belizaire .


text:
Dèlma (komin)
Dèlma se yon vil nan peyi Ayiti li nan depatman Lwès e nan awondisman potoprens. Komin nan genyen 600000 moun ki ap viv ladan'l selon dènye chif ki soti yo epi li gen frontyè ak kat lot komin ki se; Petyonvil, Site Soley, Potoprens ak Taba.
Delma posede pi bel palè minisipal ki gen nan peyi e Ayewopo entènasyonal Tousen Louvèti a se nan komin nan li ye tou epi majitra a rele Wilson Jeudi.
Komin Delma posede lekol ki rele Sen Lwi Gonzag klom pigwo lekol pou ti gason peyi a genyen, epi li gen lot tankou Kè de Jezi, Mè Imakile, Nik Nik ki konsidere pami pi bon lekol yo ak anpil lot anko.
Komin sa a se nan awondisman Pòtoprens.


text:
Pétion Savain
« eboch »
Pétion Savain se te yon gro atis Ayisyen, avoka, profesè, ekriven ak jounalis. Yo konsidere li kòm youn nan premye pent Ayisyen ki te jwenn siksè e ke moun te vin konnen an deyò de Ayiti. Li reprezante youn nan pi gwo lidè nan Mouvman Endijèn ki te komanse an Ayiti nan lane 1920 yo ki te gen kòm objektif pou onore kilti Ayisyen an, rasin peyi a ki soti an Afrik ak valè peyizan yo. Konsyans sa te komanse fòme nan mitan atis yo sou Lokipasyon Amerikèn ki te komanse an 1919 paske yo te soufri anpil nan men blan Meriken an ki te trete yo kòm enferyè paske yo te rasis e ki pat bay kilti ayisyen ak sosyete a anpil valè.
Biyografi[edite | modifier le wikitexte]
Pétion Savain te fèt 16 Fevriye 1906 nan lavil Pòtoprens. Li te fè etid li nan lekòl St. Louis de Gonzague e li te premye aprann pentire nan lekòl vokasyon atis yo rele J.B. Damien. Misye te kòmanse pentire tablo pou lwazi, men se metye avoka li t'ap aprann pwofesyonèlman. Li jwenn diplòm inivèsitè li nan dwa an 1931. An 1930, te gen yon atis Ameriken nwa yo rele William Scott ki te ale an Ayiti, e lè li te rankontre Savain an 1931, li te ankouraje'l pentire sèn de lavi lokal Ayiti, fòklò, e lòt bagay sosyal. Se nan jan sa nou vin konnen non Pétion Savain e se stil sa ke plizyè ti atis a travè Ayiti toujou ap imite. Menm William Scott sa-a te entwodui Savain nan salon kote magazin yo te rele Revue Indigène te konn enprime. Jacques Roumain ki te yon gwo ekriven Ayisyen se te youn nan moun ki te fonde Revue Indigène, e magazin sa-a te an tèt Mouvman Endijèn ki te an fonksyonman nan lane ventèn jiskaske an lane senkantèn yo. Anpil lòt enpòtan ekriven Ayisyen kankou Jean Price-Mars, Phillipe-Thoby Marcelin, Pierre Marcelin, Emile Roumer, Carl Brouard te konn ekri ladan'l. Se konsa nou komanse vin rekonèt Savain kòm youn nan lidè Mouvman Endijèn lan ki te pran'l pou bi pou li te elve kilti Ayisyen an.
Nan lane 1935, yon atis yo rele Xavier Amiama te kite peyi'l nan Dominikani pou li etidye nan stidyo Savain. Ansanm, yo fè anpil ane ap pentire e aprann nan men lòt. Nan lane 1941, li kite Ayiti ale Nouyòk pou li ale etidye penti miray avèk Jean Charlot, stil klasik yo rele tempera ou byen tranpe nan ze (An Franse: détrempe à l'œuf) avèk Stephane Hisch, e teknik grave planch ou byen bwa nan men John Taylor Arms nan New York Art Students leage. Lè li tounen Ayiti, li pwodui anpil tablo e de 1950 a 1956 te ekri yon kolòm nan yon jounal. Dat li mouri an pa vrèman sètan. Pifò moun kwè se lane 1975 li desede, men gen sous ki plase li mouri anvan sa nan lane 1973.
Zèv li yo[edite | modifier le wikitexte]
An 1939, Savain te ekri yon liv yo rele La Case de Damballah e se lè sa tou, li te kòmanse ekspoze anpil tablo li Kiba. Liv sa-a pat tradui an Anglè, men te popilè an Ayiti paske li te youn nan premye liv ki te eksplore kilti peyizan an, seremoni vodou ak lavi moun nan provens.
Anpil tablo Savain san tit, men nou rekonèt anpil tèm ki toujou parèt ladan yo. Se li menm ki te fè tablo machann ou byen sèn nan mache popilè. Stil sa-a vin kopye pa milye atis Ayisyen pou jis nan tan kounya. Li te konn pentire dans Afrikèn, seremoni Vodou, e sèn nomal de lavi nan Pòtoprens. Sijè tablo li yo preske se tout fanm yo ye.
Liv[edite | modifier le wikitexte]
- La Case de Damballah
- Les Œuvres Nouvelles
Tablo[edite | modifier le wikitexte]
Tablo Petion Savain vann nan plizyè galri a travè latè ak anpil gwo zanchè. Enpe tablo li te pentire:
- Trois femmes (Twa fanm)
- Mère et enfant (Manman ak pitit)
- Market scene (Sèn nan mache) series
- Maternité (Matènite)
- Deux femmes (De fanm)
- Les Vendeurs (Machann yo)
- Boy with yoyo (Tigason ak yoyo)
- Market on the hill (Mache sou mòn)
- Marchandes de Poissons(Machann pwason)
- The Marahani
- Housewives
Rekonpans ak twofe[edite | modifier le wikitexte]
- Meday IBM nan Treasure Island World's Fair
- Yon trofe de Gallery of Science and Art an 1939
- Yon trofe de Pan-American Airways an 1933
Referans[edite | modifier le wikitexte]
Pou konnen plis[edite | modifier le wikitexte]
- ...poko


text:
The Beacon pral bay nouvo lojman abòdab nan Overtown Distrik 3
Jou 31 mas 2011, Vis Prezidan Audrey M. Edmonson, Komisyonè Distrik 3, rejwenn ekip anplwaye BJ & K Construction pou selebre finisman travo konstriksyon The Beacon, yon pwojè lojman abòdab adapte pou fanmi yo ki dwe fini an ete 2011 pa Carlisle Development nan Overtown. Apeprè 34 pousan nan mendèv pwojè a se rezidan Distrik 3. Anba twati tounèf sa a byento pral gen 90 apatman de- ak twa-chanm akouche ak yon sant kominotè milti-fonksyonèl. Rezidan yo nan The Beacon pral tou kapab pwofite de posibilite pou yo vin pwopriyetè kay, pran kou fòmasyon pwofesyonèl, seminè sou nitrisyon, yon laboratwa òdinatè ak lòt ankò.
The Beacon chita nan 1000 NW 1st Avenue nan Overtown.
Lejann Foto: Vis Prezidan Audrey M. Edmonson (nan mitan ak yon konplè ble) ak travayè konstriksyon yo pandan seremoni finisman travo The Beacon nan Overtown.
(Foto koutwazi de Carlisle Development)


text:
Nan Eta Connecticut, nan pati nòdès Lèzetazini, vil Newtown tanmen yon travay difisil kote kominote a ap chante antèman kèk pami 20 ti elèv jaden danfan ak 6 pwofesè yon nèg te touye vandredi pase a nan lekòl primè vil la, Lekòl Sandy Hook.
Ti elèv yo te genyen 6 zan ak 7 tan. Yon pòtpawòl polis lokal-la, lyetnan Paul Vance, fè konnen otorite yo toujou konsidere lekòl la kòm yon anplasman krim ki anba kontwòl lapolis e detektiv ap travay 24 sou 24 sou trajedi a. Daprè Misey Vance toujou, gen 2 gran moun ki te pran bal nan fiziyad la e ki pa mouri.
Yè dimanch la, Prezidan Barack Obama te fè deplasman pou l t’ale vizite vil Newtown nan yon efò pou l remonte moral yon kominote ki sibi gwo chòk aprè sa k pase nan jounen vandredi 14 desanm pase a. Lidè ameriken an -- ki patisipe nan yon seremoni-souvni nan lokal lekòl primè kote asasina an seri yo te rive a -- di abitan vil la ke yo pa dwe panse yo pou kont yo pandan yap viv trajedi sila a.
Lidè plizyè relijyon, tankou katolik, episkopal, pwotestan, Jwif, mizilman, la Foi Bahai, elatriye, te pran lapawòl nan seremoni sa a.
Prezidan Obama deklare li pral fè tout sa l kapab pou prevni kalte trajedi sa yo.
Klike sou ikon ki agoch atik la pou w tande yon repòtaj sou fiziyad ki te fèt nan lekòl Sandy Hook nan Newtown eta Connecticut.


text:
Zèrik, Zourik, Bourik Zèb!
Yon jaden zowolojik nan Japon ak fyète te anonse nesans yon ibrid bourik zèb, kote yo te dekri li kòm yon “zèrik”—yon istwa ke laprès1 ak eksitasyon te rekeyi e retransmèt atravè lemonn.
Nan reyalite, pitit yon mal zèb e yon femèl bourik pi òdinèman defini kòm yon “zourik”oubyen “zèbou,” oubyen menm “zèbras.” Men kit se zèrik, zourik oubyen zèbou, aparans ti pitit bourik sa a te koze yon eksitasyon nan Pak Nasu Safari (pre Tokyo nan peyi Japon).
“Lè nou kenbe animal èbivò san separe yo, bagay enkwayab la kapab rive,” Osamu Ishikawa, delege anchèf pak safari a, te di. “Yon bourik te plenn e tout moun’t’ap espere yon pitit bourik.”
Men gadyen yo te etone lè, nan Out 2003, yon ti bourik ak bann te fèt! Èske li te yon bourik, oubyen …? Li te gen zòrèy yon bourik, e bann kwaze nwa sou gawo2 li yo se karakteristik pitit bourik, men … bann sa yo!
Se pa premye fwa pitit demi zèb, ki’sòti nan femèl ki pa zèb, etone obsèvatè. Yon pone Chetlann (yon cheval ti tay nan lil Chetlann) te etone mèt Wayòm Ini li yo lè li te fè yon pitit demi zèb, demi cheval—yon “zèval” oubyen “zone.”3 Mèt yo anvan sa a te achte pone a nan yon pak sovaj, kote, tankou femèl bourik la nan Park Nasu Safari, li te nan yon chan ansanm ak yon mal zèb.
Abilite sa a bourik, cheval e zèb genyen pou kwaze ak yonn lòt endike yo tout se desandan menm “espès” orijinal kreye a, tankou li presize nan Jenèz 1.4 Sa ankò ede nou konprann ke Noye te bezwen bokou mwens animal nan Lach la pase sa septik deklare. Sèlman de animal (petèt pa cheval tankou nou konnen yo jodi a) te nesesè pou reprezante espès cheval ki te nan Lach5 la.
Kèk moun kapab diskite ke paske pitit ibrid souvan esteril, cheval, bourik e zèb dwe, poutèt sa, espès kreye diferan. Men definisyon sa a ale pi lwen pase’tèks biblik la—pèsonn pa ta di ke yon koup gason/fanm ki pa kapab fè pitit dwe poutèt sa espès diferan!
Enfètilite nan pitit ibrid kapab rive akòz reyaranjman kwomozòm. Chanjman (non-evolisyonè) konsa ki nan espès cheval la wè zèb jodi a ak 44 kwomozòm, bourik 62 e cheval 64—konsa milèt, pitit bourik e cheval, souvan esteril tankou yo fini ak 63 kwomozòm, ki teyorikman pa kapab divize tounen pè kwomozòm.
Poutan, rapò milèt fè pitit6 jodi a montre yo pa toujou enfètil, e demontre tou ke jenetik la nan ka konsa moun poko konprann li konplètman. Ibrid fètil okazyonèl tankou sa yo fòtifye ka ke tout espès Equus e pitit yo (milèt, zèval, zone, zèbou/ zourik nenpòt ki lòt non envante nou ba yo) se menm espès kreye a—desandan “cheval” yo ke Noye te lage apre delij la anviwon 4,500 lane pase.
Referans e nòt
- Zèrik pitit yon ibrid, Sydney Morning Herald,  , 2 October 2003 Întoarcete la text.
- Pati piwo do yon cheval, ki etann sou baz kou a anwo palèt do yo. Întoarcete la text.
- Ibrid Zèb Chetlann, Creation 24(1):9, 2001. Întoarcete la text.
- Batten, D., Lig and louchen—kisa apre? Creation 22(3):28–33, 2000;  . Întoarcete la text.
- Nou asime ke Noye te konprann “bon pou manje” e “pa bon pou manje” menm fason ke Bondye pita te pase lòd bay Moyiz la (Levitik 11:3–4, 26; Detewonòm 14:6), yon’sèl pè “cheval,” pa’sèt, te nesesè (Jenèz 7:2). Întoarcete la text.
- Milèt fè pitit, Creation 25(2):9, 2003. Întoarcete la text.


text:
Lame peyi Izrayèl ak gwoup militan HAMAS kontinye twoke gwo koutzam lou nan moman Izrayèl pa sispann rasanble fòs militè sou fontyè li avèk Bann Gaza a, nan sa k sanble ak yon prepasyon pou l lanse yon envazyon pa tè sou tèritwa a.
Samdi 17 novanm 2012 la, avyasyon militè Izrayèl lanse plis 200 atak sou Gaza ki anba kontwòl HAMAS e kote atak yo te vize biwo Leta yo, san bliye biwo Premye Minis palestinyen an Ismail Haniyeh, ak lokal kote kabinè ministeyèl la reyini. Misye Haniye pat la lè atak la fèt sou biwo l la. Se konsa tou, lame izrayelyèn nan atake zòn kote palestinyen yo rete pou yo lanse atak wokèt sou Izrayèl.


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Gaye Pawòl la
Kijan ou fè moun yo patisipe? Rezo sosyal se yon gwo zouti pou fè moun yo konnen reyinyon oswa evènman ou. Ou kapab afiche depliyan tou nan lekòl ou oswa nan kominote ou, fè pase yon mesaj nan anons jounalye yo, fè mete ou sou lis nan yon jounal kominote oswa nan yon jounal lekòl, voye yon imèl, oswa itilize nenpòt lòt resous pou fè lòt jèn yo konnen egzistans klib la. Gaye pawòl la ap pèmèt lòt jèn moun pasyone yo tande egzistans klib ou, epitou sa ap bay yo opòtinite pou yo antre nan klib la. Bòn chans!
Rezo Sosyal
Rezo sosyal se yon gwo zouti pou ede ou simaye pawòl la konsènan evènman ou. Gen anpil fason pou itilize rezo sosyal. Anba a se yon lis kèk sit wèb ak enfòmasyon ki ka ede ou itilize rezo sosyal pou simaye pawòl la!
Facebook:
- Fason pou voye yon mesaj- Enfòme zanmi ou yo. Pou fè sa, voye yon mesaj avèk enfòmasyon sou lide a, sou pwogram nan oswa sou evènman an.
- Fason pou fè yon evènman- Èske w ap planifye yon evènman? Ou kapab voye yon envitasyon avèk detay konsènan evènman ou ba zanmi ou epitou pou mande yon RSPV pou wè konbyen moun k ap vini nan evènman ou.
- Fason pou kreye yon paj fanatik oswa yon paj gwoup- Isit la moun yo kapab renmen paj ou oswa yo kapab montre sipò yo pou lide ou oswa pou pwogram ou. Moun yo kapab vin fanatik ak wè enfòmasyon yo.
Twitter:
Mete evènman ou sou Twitter! Twitter pèmèt ou voye yon mesaj ki gen 160 karaktè, kidonk bay mesaj la vit! Sipòtè ou yo kapab wè mesaj ou voye nan Twitter yo!
Blogs:
Konsidere yon opòtinite pou pataje panse ou sou diferan sijè. Blòg yo sanble ak jounal anliy, epitou ou kapab itilize yo pou sansibilize moun konsènan diferan evènman, deba, oswa panse.
Lis difizyon: Tcheke pou wè si lekòl ou gen yon lis difizyon ki se yon imèl ki voye yon imèl ba plizyè moun ki dakò pou fè pati nan lis difizyon an. Yo se yon gwo fason pou kominike avèk anpil moun.
Aprann fason pou itilize rezo sosyal isit lae


text:
Pou tout neg ki sevi ak teknoloji blan e chans...
amerik santral / karayib |
miscellaneous |
non-anarchist press
Wednesday November 24, 2010 17:08 by Nègès kreyòl
Pou tout neg ki sevi ak teknoloji blan e chans, forum nan ba yo pou fè pase pwen vi yo, paske san kwa se bout manmit lèt ak kòb Lanbi ki ta sèvi yo antèn pou fè pwopagan'n, si yo pa ta gen kòb pou achte la près. Map envite nou pito al chache deklarasyon Prezidan Chavez fè ak tout lòt moun ki gen konsyans de difikilte peyi-a ap travèse depi anvan e apre tranbleman tè-a, vin'n anpire ak epidemi kolera, melange ak tout kalite lòt pwoblèm tankou: mizè, vyòl kap fèt sou ti fi, pwotitisyon sab nou pa bliye kajedak malfwendenk ap fè sou fanm san yo pa vle. kou granmoun. Sa nou bezwen tande makòn kandida nap fè kanpay sou forum nan pou yo a di, konbyen moun yo ede chape anba tout pwoblèm sila yo. Nou pran tout moun pou enbesil, oubyen vandè de konsyans menm jan ak nou. A la mwen konnen Mister Clean pa la ankò, regrete memwa.
Mwen panse li ta pi bon, nou menm ki anba pou nou ta enfòme entènot yo pito sou ki èd konkrè 19 kandida yo pote nan soufrans popilasyon anvan eleksyon malachyonk 28 novanm nan, yo tout ap pare pou pran plas yo nan lakou palè, pase tikay yo tout ap kouri dèyè'l pa la ankò. Ki konkou mesyedam yo pote bay popilasyon an nan katchouboumbe yo twouve yo la. Olye yo anplwaye yon ekip reskiyè kap enfòme nou sou sa nou konnen deja e sa ki pa enterese nou. paske nou dòmi ak jan deja, nou pa bezwen pèson vin'n di nou kijan yo wonfle.
Nou bezwen konjige yon lòt vèb, paske menm jan ak Hans, plis yon pakèt lòt ayisyen ki andeyò peyi-a nou fatige ak soufnantchou sila yo. Nou bezwen nèg yo rantre nan pratik, nou fatige ak teori ak bèl pwomès depi dyab te kaporal.
Mèsi anpil mouche x paske ou pa gen enfòmasyon pou nou sou soufrans popilasyon an, men pito sou tout sak kap pase andan vant Baker.
Eske Mysye x ka di nou kisa koukou te fè pou frize, pou'l fè pitit li, pou'l ta rele li frizelia. Mwen te kwè yo di se gou sòs ki mete lang deyò.
Bon moun ki pran inisyativ louvri forum nan te sipoze fè tout lidè politik yo chèf kanpay yo peye pou advètizing wi, paske yo anpil, tout plim, tout plimaj, konsa ti lajan sa ta ka kontribiye nan ede moun ki nan bezwen yo andedan peyi-a.
Di mwen non, chèf kanpay kandida yo ki pi cho yo, konbyen ti sache klorox, serum oral, sik, ak sitron yo deja pote bay plis pase 3.000 frè'n ak sè'n yo ki deja atake, san konte lot ki pral atake si pa gen plan dèd pou goumen kont epidemi an ki mete an plas prese, prese. Nou pa wè malè a non! Nou wè pito pouvwa! Eleksyon
Nou kite prezidan Chavez gen plis rekonesans anvè zansèt nou yo pase nou. Nou two pa bon, ban'n ensanse, meyè bay moun ki gen kè sansib espas pou yo enfòme lòt e wè kijan ansanm nou ka fè pou nou vini an èd ak sila yo ki lage pou kont yo ak maladi kolera. Abse-a pa nan kò nou, nou pap janm wè jan li fè mal, nou pito ap rele pete li. Bann woulibè, melanje ak Choloska. Anmweee, nou rele se twòp e se twòp atò, nou bouke ak aganman sila yo, bann rat do kale.
Peyi nou an danje, popilasyon-an ki pa ka vwayaje-a ap soufri, ki sa nap fè koulye-a pou yo. Pa gentan ankò pou lò nou prezidan, c'est Maintenant, Aujourd'hui même, En ce moment même.
Ase pou nou mesye!
Mèsi anpil pou konsyans nou e jefò nou tout pral fè pou nou vini ak lòt kalite lide, ki pa sèlman, an al vote, an al nan eleksyon, Men pito an al ede moun ak maladi kolera.
This page can be viewed inEnglish Italiano Deutsch


text:
Vis Prezidan Audrey M. Edmonson nonmen kòm youn nan Sè Libète Sid Florid de Konpayi Ford
Samdi, 19 Mas, 2011, an rekonesans Mwa Istwa Fanm, Ford Motor Company Fund, an patenarya ak yon pwogram mentoring ki pa pou pwofi baze Miami Gardens ki rele “The Embrace Girls Foundation, Inc.”, òganize yon Dejene Sè Libète Sid Florid nan lotèl Hollywood Beach Marriott pou rekonèt 20 fanm remakab. Vis Prezidan Audrey M. Edmonson te pami loreya yo.
Ford chwazi loreya yo apre yo te fè yon rechèch nan tout vil la pou jwenn dè fanm eksepsyonèl ki enkane dedikasyon a dè kòz sosyal ak efò imanitè, tout atribi sa yo, nou jwenn nan 20 fanm fenomèn sa yo ki fè pati premye egzibisyon nasyonal Sè Libète a.
"Nou te sezi anpil tande istwa fanm ekstwòdinè sa yo ki chaje enspirasyon epi ki manyen lavi moun nan kominote Sid Florid la", te di Pamela Alexander, Direktè Ford Motor Company Fund ak Sèvis Kominotè. "Se te yon gwo defi pou chwazi jis 20 Sè Libète Sid Florid piske tout kandida yo vrèman enkane lespri Sè Libète ki nasyonalman rekoni yo".
Lòt loreya yo se te:
Nichole Anderson, chèf polis nan Konte Sid Broward; D. Alison Austin, CEO Sant TACOLCY; MARLEINE Bastien, CEO FANM – Fanm Ayisyen nan Miami; Armenthia Dozier-Hodge, Edikatè, Beacon Hill Preparatory School; Dorothy Jenkins Fields, CEO, Achiv Nwa Ameriken ak Fondasyon Rechèch nan Sid Florid, Inc; Karen Andre, Avoka ak Konsiltan Lejislatif; Georgie Jones Ayers, Direktè, Pwogram Altènatif, Inc; Felicia M. Brunson, Vis Majistra, Vil West Park; Persephone Taylor Gary, Fasilitatè, Konsèy Konsiltatif Jenès; Shirley Gibson, Majistra, Vil Miami Gardens; Rosie Wallace-Gordon, Direktè, Diaspora Vibe and Diaspora Vibe Cultural Arts Incubator; Barbara J. Jordan, Komisyonè Konte Miami-Dade, Distrik 1; Dr Sonjia Kenya , Pwofesè Medisin Fanmi ak Sante Kominotè nan University of Miami; Frederica S. Wilson, Kongrèswomann, CEO, 5000 Role Models; Gibson Thelma, CEO, Theodore R. Gibson Memorial Fund; Jones Camille, Direktè, Hands 2 Help, Inc ; Sharon Kendrick-Johnson, Pumps, Pearls and Portfolios (PP&P); Saliha Nelson, Vis Prezidan, URGENT INC, ak Kathleen Woods-Richardson, Direktris, Depatman Sanitasyon Konte Miami-Dade.
G-D: Kevin Frazier ko-animatè cho televizyon "The Insider"; Vis Prezidan Audrey M. Edmonson; Dr. Sonia Sánchez, powèt lejandè, ekriven ak aktivis; epi Pamela Alexander, Direktè, Ford Motor Company Fund ak Sèvis Kominotè.


text:
Anl pst Updates konnvètè
Vèsyon yo nan nouvo Outlook Import Sòsye gen ladan fikse ensèk minè ak amelyorasyon. Amelyore estabilite jeneral nan anl pespektiv konvètisè, fiks pwoblèm nan kote kèk mesaj anl ekspòte nan Baton an pa konvèti kòrèkteman nan pespektiv pst. Pwogram nan ralanti desann pandan y ap enpòte dosye Msg ak anl ki gen ladan dokiman foul moun. Alimèt tab unikod te pwolonje nan sipòte kèk lang ekzotik. Kèk itilizatè yo te plenyen de konvèti pwoblèm kote voye ak resevwa dat yo te chanje yo date nan enpòtasyon, so let’;s hope this will help them out. Fonksyon an nouvo pèmèt itilizatè kreye yon nouvo pst dosye pou importation anl ak MSG dosye. Kounye a ou ka enpòte Imèl nan dosye miltip pst youn pa youn. Nou FAQ paj ajou ak enstriksyon anplis sou anl pst konvèsyon. Pake lojisyèl amelyore pa mboks anl konvèsyon modil ki ekstrè Imèl nan bwat mboks epi sove yo separe dosye anl. A Outlook Import Sòsye ak mboks anl conterter kapab sèvi kounye a kòm mboks pst konvètisè oswa mboks pespektiv importation modil. Li se lòt moun sanble bon pou tonèr, Lantouraj ak lòt sipòte itilizatè imel lojisyèl cleint, ki vle chanje yon imel kliyan pespektiv. Pespektiv Sòsye Import kapab itilize yo kòm anl Msg konvètisè yo vire kantite a Outlook. dosye anl nan Fòma MSG (anl Msg). Ap Sòsye an Import pespektiv mache ak bati-nan konvètisè imel, li se kapab konvèti. anl, .Msg, ,emlx dosye yo. RTF, .txt, .anl, .tnef, .HTML, .Msg ak. fòma pst. Gras a vèsyon ki ajou nan Mboks konvètisè anl ou ka konfigirasyon keu nan pakèt trete miltip Mboks dosye konvèsyon Anl. Li sipòte kounye a ekstrè Imèl nan. mboks dosye nan Lantouraj ak MailCopa, .SMEs dosye nan Incredimail, .KE dosye nan Baton an ak Mac Lapòs, TXT dosye nan Turnpike –; Berkeley Lapòs, dosye san estansyon nan Tonèr ak dosye anpil lojisyèl lòt bwat lèt. Opsyon espesyal la pèmèt ou chwazi Profile nan itilizatè pespektiv ki ta dwe itilize pou enpòtasyon. Sipò an pou pespektiv 2010 Yo te ajoute nan vèsyon 3.1.0. Mòd nan pakèt pèmèt yo trete pakèt la nan pst diferan depoze yon tan. Te Sòsye an Import pespektiv enchansed sipòte vkf ak Dat enpòte dosye. Ak fonksyon espesyal ou ka kounye a pake nenpòt ki dosye pespektiv depo pst kòm dokiman sèl.
Pou moun ki se enkoni ak pespektiv Import Sòsye, it’;s a tool used to konvèti ak import anl ak Msg dosye nan MS pespektiv, ki gen ladan tout dosye, sub-dosye ak dokiman imel kòm byen. Sòsye an Import pespektiv yo ka ede: import anl pespektiv, enpòte Msg dosye nan pespektiv, konvèti anl pst, eml2pst. Gras a mboks a gratis nan anl konnvètè, Sòsye an Import pespektiv se kapab fè mboks nan pespektiv konvèsyon.
- 5.5.0 –; Nou ranje kèk pwoblèm memwa ki te koze pa dosye trè gwo sous, te tout enpòte / konvèsyon motè an te mete ajou.
- 5.1.1 –; Sipò pou KE (tnef) ak Kontak vkf pote enpòtasyon te ajoute. Koulye a, pespektiv Sòsye Import kapab import dosye nenpòt ki kalite yo mete nan dosye pst kòm atachman. Te opsyon a chanje non an depo pst aplike pou itilizatè Enterprise.
- 5.0.0 –; Ranpli aplikasyon repanse. Milti-lang itilizatè koòdone, nouvo opsyon ak modil pretretman pou dosye unikod. Te sipò pou 64-ti jan edisyon te ajoute.
- 4.0.9 –; Filter by Date –; filtre nan nouvo fè li posib ki inyore Imèl te kreye anvan oswa apre done espesifik
- 4.0.8 –; Option “;Preserve Date and Time for converted files”; te ajoute
- 4.0.7 –; Option “;Find hidden files”; te aplike
- 4.0.6 –; Ranje a rapid pou MSG kòrèk nan konvèsyon anl pou lapòs Mac
- 4.0.5 - We were surprised to know that in spite of system requirements some users try to use the Outlook Import Wizard without installing of MS Outlook. Se konsa, nou te ajoute yon avi espesyal sou premye paj la nan yon sòsye.
- 4.0.4 –; Gras a sijesyon nan kliyan nou an te Mode a lo te aplike. Pakèt mòd la disponib sèlman pou lojisyèl lisansye kòm Enterprise oswa yon sit.
- 3.2.1 –; Nou te fèt kliyote an espesyal Opsyon bouton. Sa a ta dwe fè bouton an plis gran.
- 3.2.0 –; Prereglaj yo te ajoute nan paj la Opsyon. Kounye a li se pi bon deside ki sa opsyon yo bezwen enpòte Mac Lapòs mesaj oswa Baton an Imèl.
- 3.1.9 –; Te ajoute nouvo opsyon. Mac Mail creates hidden folder called “;Messages”; nan chak Anyè depo, opsyon nan nouvo pèmèt sote kreyasyon an katab entèmedyè nan estrikti pespektiv dosye.
- 3.1.8 - Our developers created the new option which allows to make a new PST file with only e-mail folders (tankou: Efase Atik, Inbox, Outbox, Voye Atik). Kounye a ou ka eskli lòt dosye kreyasyon tankou: Kalandriye, Kontak, Obouyon, Jounal, Nòt, Travay, Tenten E-mail.
- 3.1.7 –; Te operasyon itilizatè Kontwòl Kont anba Vista eksplwatasyon te ajoute, boutèy demi lit katab dosye koulye a yo ka louvri pa klike sou doub sou teren boutèy demi lit. Te opsyon a pretretman optimisé travay sou Vista ak Win7 sistèm.
- 3.1.6 –; Itilizatè Mac Voye ta ka jwenn kèk Imèl siplemantè apre enpòtasyon an. Dosye emlx nan pespektiv. Lè mesaj yo ekspòte nan Mac lapòs nan. Dosye emlx, Mac OS sove dosye sistèm anplis ki gen menm. Emlx ekstansyon an, men yo yo make kòm kache. Dosye sa yo yo te enpòte vid ki nan pespektiv. Outlook Import Sòsye algorithm kolekte imel sa yo kache tou. Pwogram nan kounye a trete sèlman vizib e-mail dosye.
- 3.1.3 –; Pespektiv 2010 se kounye a sipòte, additional importing option added –; pèmèt yo chwazi Profile nan itilizatè pespektiv ki ta dwe itilize pou enpòtasyon, Unicode MSG sipò ajoute nan konvètisè an e-mail epi yo te mòd nan konvèsyon m aplike, li pèmèt konvèti e-may espesyal la html fòma ak embedded tèks, imaj, ak lòt objè).
- 2.7.6 –; Kèk opsyon yo te mete ajou, a gratis mboks pst konvètisè te konplètman reamenaje, nou ajoute sipò nan ekstraksyon pou lantouraj (.mboks), Incredimail (.im), Mac Lapòs (.ki), MailCopa (.mboks), Baton an (.ki) Turnpike –; Berkeley Lapòs (.txt), Tonèr imel dosye.
- 2.7.4 –; A imel konvèti modil pèmèt konvèti Anl, MSG, EMLX dosye fòma anpil lòt: RTF (Microsoft Word), HTML, TXT, Anl, Pst, MSG, TNEF
- 2.1.0 –; Kounye a ak bati-nan Anl konvètisè MSG.
- 1.6.5 –; Unicode. Dosye pst sipòte te ajoute. . Pst depo a kapab pi gwo Lè sa a, 2GB nan longè.
- 1.6.4 –; Opsyon pretretman reamenaje ak pèmèt pa defo. Te ajoute yon nouvo opsyon ki pèmèt itilizatè yo chwazi Etè pou konsève pou boutèy la pwosesis pou chak sesyon oswa recouvrir dosye a boutèy demi lit. Apre demaraj Sòsye an Import pespektiv chèk ki pespektiv ap enstale, Anplis li detekte si se pespektiv a enstale nan Entènèt Voye sèlman mòd. Gratis Mboks anl konvètisè enfòmasyon ki rive nan vèsyon 2.0.3
- 1.6.3 –; Version sipòte .emlx dosye fòma (Mac OS X Lapòs). Te gratis mboks anl konvètisè tou chanje a sipòte lojisyèl lantouraj. Te kreyasyon an katab otomatikman te ajoute kòm kote sib pou ekstrè Imèl.
- 1.6.2 –; Log dosye fonksyon kreyasyon te ajoute
- 1.6.1 –; Gratis mboks anl konvètisè te ajoute nan pespektiv konfigirasyon Import Sòsye
- 1.6.0 –; Pake a nan opsyon agrandi:
- opsyon pretretman Imèl pou sove soti nan UNIX ak Mac OS
- ka kreyasyon katab timestamp malad oswa enfim
- 1.5.9 –; The option “;Create new PST file”; te aplike
- 1.5.8 –; Opsyon te vin enfim pst subfolders kreyasyon an te ajoute
- 1.5.7 –; Otodetèksyon MSG kalite dosye aplike
- 1.5.6 –; fiks pwoblèm nan kote kèk mesaj anl ekspòte nan Baton an pa konvèti kòrèkteman nan pespektiv pst. Additional option added to read MSG files as standard Anl fòma
- 1.5.5 –; Vitès Pwosesis ogmante, lòt chanjman anplis nan itilizatè entèfas
- 1.5.4 –; Gwosè dosye importation filtre aplike
- 1.5.3 –; Te opsyon paj te ajoute ak filtè espesyal pou anl pwosesis
- 1.2.7 –; Entèfas repanse, optimize kòd, pwosesis modil rewrited
- 1.1.9 –; Dosye koreksyon erè enkli nan installer
- 1.0.0 –; Outlook Import Sòsye lage


text:
Nan okazyon premyè anivèsè Prezidan Michel Martelly sou pouvwa a, lidè ayisyen an lanse yon apèl pou li mande konkou tout sektè nan travay pou chanje peyi a nan yon sans pozitif. Nan yon rankont ak laprès pandan wikenn nan, Misye Martelly abòde kèk nan reyalizasyon prezidans li a pandan 12 mwa ki pase yo. Pami reyalizasyon sa yo genyen, antwòt:
-Nominasyon yon prezidan pou Kou Kasasyon an (pi gwo tribinal peyi a) ki te pase lontan ap fonksyone san yon alatèt;
-Plizyè milye timoun ki ale lekòl pou la premyè fwa avèk frè Leta e gras ak yon pwogram prezidans la mete sou pye avèk konkou Dyaspora a;
-Epi dispozisyon Leta ayisyen pran pou l asoupli fòmalite ki nesesè pou yon anteprenè (etranje kou ayisyen) ouvè biznis ann Ayiti.
Yon lòt kote, Chanm Bas palman ayisyen an ap resevwa lendi 14 m e 2012 la Premye Minis Laurent Lamothe nan yon sesyon kote nouvo chèf gouvènman an genyen pou l prezante politik jeneral li. Seyans sa a te dwe dewoule vandredi 11 me pase a; men li te ranvwaye paske pat genyen kowòm, sètadi kantite palmantè ki te dwe la pou l fèt la, pat prezan jou sa a. Nap raple seyans lendi a, si l fèt, ap dewoule sou dènye jou sesyon nòmal lachanm nan, paske depite yo pral antre an vakans madi 15 me a. Apre sa pou yo reyini, se pou Prezidan Repiblik la konvoke palman an a lekstwòdinè.


text:
Pawòl Kanaval: Barikad la Kanpe Tòf
Nou pwal atake twazyèm dimanch avan jou kanaval yo, anbyans Dj pwal pran yon lòt vitès. Pifò gwo djaz lage kanaval yo, nap rete tann T-vice ak Kreyòl la ki ka pa lwen pou lage. Nan tout dènye Mizik Kanaval sa yo li te difisil pou mwen jwenn youn ki soti nan lo a, men Barikad Crew lage Tòf la.
Barikad Crew fè yon tèks ki gen sans sou yon mizik antrenan.
Pou kòmanse li pale de jan pou nou travay pou bliye nou et entro a fini ak : Pa bliye Istwan se Idantiten :
Yo devlope sijè tòf la ak yon premye pati sosyal, yo pale kanpe tòf pou nou fè valè Peyi a, valè ero nou tankou wa Kristof. Yon dezyèm pati yo pale de Barikad ki kanpe tòf e pare pou beton an.
Yo gen yon ti pawòl Rockfam ki di « apaw fwete tètaw » ( Kanaval Rockfam nan rele «kale yo»).
Tout pawòl sa yo sou yon Bèl Bit, kote Mizik la respire e koral yo antrenan, Pawòl rapè yo klè et chita byen sou Bit la. Kanaval la Tòf.


text: Artist: Wyclef Jean Album: The Carnival Song: Yélé Typed by: freaky_p69@hotmail.com *Tropical music playing in background* Wyclef (echo): Yo, yo, I wanna give a shout-out to the world. This is Wyclef, cold-chillin' out here with my pina-colada. Yeah, baby. I'm in the islands, cold relaxin'. Right about now the carnival's gonna change phases. If you got your ticket, man, you're allowed to come with me. Yo, for right now I'm gonna chill in the beach, check out the pretty girls layin' back. You know how we do, playa yo. I'm out here in the sun, baby, it's all good! Si ou gin zorey, tandé, Si ou gin bouche, palé. Si é pas ça, pays en li va coulé. Quand qu’ou yon bateau qui plein réfijiés, Si nou pas chèché bon djie, encore ! Si ou gin zorey, tandé, Si ou gin bouche, palé. Si é pas ça, pays nou libral coulé. Quand qu’ou yon bateau qui plein réfijiés, Izrael chèché bon djie, tandé ! Dix milles cercueils, gadé toutes c’est ti-mounes. Pè ap crié, mais yo pap résucité. Manman rélé, mais cadav, pas ka tandé ! Zinglin dou passé, mwen tandé «Blo ! Blo ! Blo! Blo ! » Lord… Si ou gin zorey, tandé, Si ou gin bouche, palé. Si é pas ça, pays nou li val coulé. Quand qu’ou yon bateau qui plein réfijiés, Haïtiens ! chèché bon djie, encore! Si ou gin zorey, tandé, Si ou gin bouche, palé. Si é pas ça, pays nou libral coulé. Quand qu’ou yon bateau qui plein réfijiés, Izrael chèché bon djie. Mwen con yon Haïtien. Qui tap vend Marijuana. Police té quinbél, Li dit c’est poutet manman té gin cancè ( li pas gin l’agent!) Counya li nan prison, (pou combien temps?) Lap palém de révolution (sans solutions!) Mais police yo té passé, Mwen té tandé « Blo! Blo! Blo! Blo! » Lord… Si ou gin zorey, tandé, Si ou gin bouche, palé. Si é pas ça, pays nou lipral coulé. Quand qu’ou yon bateau qui plein réfijiés, Mysié! Suspend tiré! Encore… Si ou gin zorey, tandé, Si ou gin bouche, palé. Si é pas ça, pays nou libral coulé. Quand qu’ou yon bateau qui plein réfijiés, Haïtiens chèché bon djie. Depuis mwen petit mwen té con lit Génèse, Mwen boxé avec Satan quand coum boxé ak Djialèse. Mais gin dé lè! L’esprit mwen faible. Mwen dit pouki ça politiciens yo fumin zèbes? Tandé, map attaké nom ou quand cou yon dette, pouki ça? Pacé ou pas con fait bons œuvres. Mwen con yon politicien yo rélé malèb, Malè avec ou si ou testé calèb. Loup-garou yo va mangé ou cancou yo mangé de lèb. Rigoise nan bouda ou cancou cheval kap prend frèt. Tandé, mem nan l’église ou prend frèt, pouki ça? Politiciens pas vlé tandé prête… Yélé, yélé, yélé… Crié, crié, crié… Peuple là yappé mandé Qui l’heu, ça bral changé ! Yélé, yélé, yélé… Crié, crié, crié… Peuple la yappé mandé, Qui l’heu ça bral changé! Si ou gin zorey, tandé, Si ou gin bouche, palé. Si é pas ça, pays nou lipral coulé. Quand qu’ou yon bateau qui plein réfijiés, Si nou pas chèché bon djie, encore… Si ou gin zorey, tandé, Si ou gin bouche, palé. Si é pas ça, pays nou libral coulé. Quand qu’ou yon bateau qui plein réfijiés, Izrael, chèché bon djie. Encore… Yélé, yélé, yélé… Crié, crié, crié… Peuple la yappé mandé, Qui l’heu ça bral changé !


text:
Categories
radio haiti, haiti radio, radio nirvana, radio nirvana fm, 97.3, 97.3 fm, musique sur internet, musique NYBERNDY, haitienne, musique haitienne sur internet, haiti, haiti musique, musiques, les meilleures chansons haitiennes, compas, konpa, kompa, kompas, rasin, rasin lakay, racine, bon konpa, mizik ayisyen, rap, rap kreyl, rap kreyol, mizik evanjelik, musique vanglique, musique vanglique haitienne, t-vice, ti vice, djakout mizik, sweet micky, phantoms, tropicana dhaiti, septen, septentrional, zenglen, 509, lakol, lakol dhaiti, feeling, feeling du cap, kazak, mass konpa, mass compas, top vice, nu look, new look,


text:
Ann Ayiti, Marie Danielle Bernadin --ki te lage akizasyon vyòl sou do Mèt Josué Pierre-Louis, yon ansyen minis jistis epi prezidan konsèy elektoral pèmanan gouvènman an vle mete sou pye a-- anonse li deside kite akizasyon l nan tonbe.
Madam Bernadin, ki anonse desizyon an atravè biwo avoka li e ki bay detay nan konferans poulaprès nan matine jounen madi 29 janye 2013 la, di pèsonn pat fòse li wete akizasyon an.
Li konfime nouvèl ki fè konnen plizyè manm fanmi li oblije kite peyi a akoz menas yo te resevwa ; kanta pou li menm, li te deside rete ann Ayiti pou l te konnen ki suit lajistis tap bay dosye a. Dènye mo li : « Mwen se yon kretyèn; e mwen deside padone. »
Klike sou ikon ki agoch la pou w koute yon entèvyou Marie D. Bernadin bay Lyonel Desmarattes.


text:
NIMEWO TWONPET ME-JEN 2012
Chapo Ba
Tokay dirijan kiwo ki nan peyi a ak lòt bò dlo,
Se avèk anpil kè kontan nou antre ankò lakay nou
ak nimewo Twonpèt me – jen an e nou pwofite okazyon sa a pou n salye nou nan
non Jezi Kri Gran chèf nou an. Nou swete nou kè poze Fèt Pak la! Nou espere nou te pase yon bon tan karèm e
yon bon fèt Pak la kote nou te selebre laviktwa lavi sou lanmò, laviktwa limyè
sou tenèb la! Nou konnen, nou toujou nan tan Pak la kap kontinye jis dimanch
Lapannkot la, sa vle di 50 jou aprè Fèt Pak la; nan sans sa a, li bon pou nou
kapab kontinye toujou viv nan lespri Pak la dekwa pou nou kapab fè lespri lavi
a triyonfe tout kote nap viv yo. Pak se yon fèt kè kontan ak kè poze. Nou
konnen Jou Fèt Pak la se jou kote Konva yo fè pwomès yo. Konsa nou swete tout
konva yo ki angaje yo anpil
kouraj ak devouman nan sèvis Kris la.
Dirijan, pa bliye ak mwa me a, nou kòmanse twazyèm
peryòd la: ‘’Tout kiwo an aksyon…Pou
avansman Sosyete n!’’ Twazyèm peryòd sa a
mande n poze aksyon konkrè kote
nap viv yo dekwa pou n patisipe nan rebati peyi n. Nou pa bezwen chwazi aksyon
nou pa kapab reyalize. An n wè nan zòn kote nou rete yo ki aksyon ki kapab pote lavi tounèf Kris la pou frè ak sè nou
yo. Sosyete a pa kapab chanje si nou pa mete men nan
pat la, si nou pa travay ak konsyans nou pou nou fè sosyete nou an tounen yon
kote moun viv nan kè poze, nan jistis, nan respè youn pou lòt, nan respè pou
tout sa Bondye konfye n pou n jere a(anviwonnman). Se envitasyon sa a nou pral
jwenn nan mòdòd mwa me a: “Travay ak konsyans kiwo....pou n chanje
anviwonman n!” Konsa pou n kapab rive chanje anviwonnman n, nou bezwen
konkou chak grenn kiwo nenpòt ki kote li ye. Paske patisipasyon chak kiwo se li
ki fè fòs Mouvman Kiwo a nan tout peyi a. Se mesaj mòdòd mwa jen an: Kontribisyon paw kiwo…ka fè n vanse!”
Nan nivo mouvman an, pou nou rive ede kiwo yo byen
viv tèm jeneral ane a e sitou poze aksyon konkrè pou chanjman sosyete n, epi
tou pou nou rive pran swen anviwonnman n kòm sadwa, Mouvman Kiwo a ap òganize 2 sesyon fòmasyon nasyonal soti 17 rive 20
me 2012, nan menm moman nan vil Gonayiv pou tout dirijan kiwo ki ap soti
nan zòn Gran Nò( Okap, Fòlibete, Podpè, Ench ak Gonayiv), epi nan vil Okay pou
sila yo ki ap sòti nan zòn Gran Sid( Potòprens, Jakmèl, Jeremi, Ansavo e
Miragwann e Okay). Nou vle, atravè sesyon fòmasyon sa a, ede tout kiwo konprann
dwa ak devwa yo nan peyi n e sitou devan anviwònnman peyi n ki, chak jou Bondye
mete, ap depafini. Se konsa Konak la mande pou chak kiwo plante yon pyebwa epi
pran swen l. Li tou mande tout gwoup kiwo ki prale nan kan ane sa a, pou yo
enterese ak fason moun nan zòn nan ap òganize lavi yo, fason yo pran swen
anviwonnman yo e sitou ki pwoblèm yo fè fas ak yo. Konsa yo kapab patisipe nan
jèfò moun yo ap fè pou rann anviwònnman yo pi bèl. Aprè 50an, Kiwo, ann angaje n... Nan rebati peyi n!
Tokay, pa bliye ankouraje timoun ak jèn kiwo yo
pou byen prepare tout egzamen fen ane yo. Konsa nou tout ap byen kontan si tout
kiwo rive fè yon bon mwayenn e sitou si yo rive sèvi ak tout sa yo aprann lekòl
la nan lavi yo, nan fanmi, nan gwoup kiwo a, elt.
Mwa me ak jen an chaje ak anpil fèt ni nan Legliz
la ni nan sosyete a: Fèt Drapo ak Inivèsite, fèt manman yo, fèt papa yo, fèt
travay, fèt asansyon, fèt Dye, fèt lapannkot, elatriye. Kòm kiwo, nou envite
nou fè anpil efo pou n kapab viv tout fèt sa yo avèk anpil lafwa, avèk anpil
konviksyon. Nou dwe manifeste tout kote nap viv yo valè fèt sa yo genyen ni pou
lavi nou ni pou lafwa nou. Se konsa nou vle make yo avèk kèk aksyon sosyal pou montre
nou se kiwo tout bon vre, ki angaje ni nan sevis Legliz la, ni nan sevis
sosyete a. Epitou, ann pa bliyè lapriyè manman Mari ki se manman tout Kiwo yo,
sitou nan mwa me a ki se yon mwa Legliz la mete apa pou li a. Ann lapriyè
chaplè a ak anpil lafwa, ak
konviksyon paske Manman Mari toujou la
ap entèsede pou nou bò kot pitit li Jezi Kri, Gran chèf nou.
Nou kite nou la pandan nap swete nou byen viv tout
fèt yo epi bon travay nan sèvis Kris
la ! Aprè 50an, Kiwo, ann angaje n…Nan rebati peyi n !
MODOD MWA ME
Travay ak konsyans kiwo....pou n
chanje anviwonman n!
Tokay kiwo yo, nou pap sispann retire chapo n pou
n salye w nan non Jezi gran chèf nou an.
Nou sòt viv de modòd ki trè fò pou mwa ki sòt pase a, nou jewnn de mo
nou dwe pran ak kè ki se: “travay ak
konsyans’’ . Zanmi kiwo yo nou jwenn modòd mwa me a ki ale pi lwen ki pwal
fè parèt aklè. Travay pou kisa? Konsyans
nan ki sa, poukisa pran konsyans ? “Travay ak konsyans kiwo....pou n chanje
anviwonman n”.
Lè n gade anviwonman an, nou wè se tout sa ki
antoure nou, se sèlman nou menm ki gen pouvwa sou yo, swa pou nou kraze oubyen konstwi yo.Ki chwa
nou fè kiwo si nou chwazi chanje anviwònman nou, nou dwe travay pou sa, travay se libète tout moun ki vle chanjman; travay nan rebwazman pwoteje anviwònman an, pran
konsyans se pa konstwi nenpòt kote se la ou renmen se respekte plan ibanizasyon
lameri yo. Si nou al jistifye pou ki nou dwe pran konsyans, lè anviwonman frape de yon katastwòf natirèl se
nou menm, pitit nou yo, fanmy nou yo, byen nou yo ki pèdi. Lè n fè bezwen nou,
jete fatra, boule kawoutchou, plastik,...
se nou ki peye sa . Tokay travay ak konsyans kiwo.....pou n chanje anviwonman n;
pwoteje anviwonman se pwoteje tèt ou ak
fanmi w. Chanje anviwònman an se chanje mòd vi w ak fanmi w. Kiwo nou yo, nou
jwenn anchènman de peryòd ak modòd jis pou n ka desoude nan misyon nou, pa
bliye nan liv lajenèz Bondye ba nou pouvwa pou n defini lanati, sonje Bondye se lavi . Nou
swete tout moun bon aksyon konkrè.
Modòd Mwa Jen
Kontribisyon paw kiwo…ka fè n
vanse!
Tokay kiwo nan 4 kwen peyi ayiti ak lòt bò dlo,
yon bèl kout chapo ba pou nou tout! Pou
mwa jen an, nou gen yon modòd ki enviten travay pote kontribisyon pa n nan
rebati peyi n pou n remet peyi n kanpe; efò pa nou tout enpòtan. Lè yo di n kontribye
se pa sèlman ak lajan nou kontribye, gen
anpil fason nou kapab kontribye: ou ka kontribye ak kouraj ou, ou ka kontribye
ak lide w, ou ka bay yon bon konsèy ki pou pèmèt travay la avanse. Ou konn pase
yon kote ou wè yon travay kap fèt yo diw li rive fèt gras ak konkou tel ou tel
enstitisyon ak popilasyon an, ebyen
popilasyon an se pa lajan li bay non, sèl bagay yo aksepte pou yo fè yon ti
rediksyon nan sa yo tap touche a, ti sa
yo pran sou yo a se li ki kontribisyon popilasyon an.
Kontribisyon pa’w kiwo...ka fèn avanse
Modòd sa fè n sonje yon chan ki di (ann
kontinye lite poun konstwi yon nouvo sosyete). Kiwo yo te konn chante l anpil aprè gwo rejim diktatoryal
la te fin tonbe. Jounen jodi a nou twouve
nou nan yon gwo peryòd ki fè n wè se pa selman kont diktati, kont piyay ak
anachi nou ka goumen. Nou bezwen goumen tou pou n chanje fason nap viv la, fason
nou panse a nou dwe lite pou n bay tèt nou disiplin pou n chanje konpòtman nou,
nou bezwen lite pou n pa bati nenpòt kijan ak nenpòt ki kote. Nou bezwen goumen
anpil pou n aprann peye taks bay leta
peyi nou. Jezi te di nou se pou nou bay seza sa ki pou seza epi bay Bondye sa
ki pou Bondye; se pa sèlman sa lè n jwenn posiblite pou n vin okipe gwo plas
nan peyi a pou n peye taks, peye taks se yon devwa sivik, si w pa peye l, leta
ta dwe mete w nan prizon. Modòd
sa fè n sonje tou yon lòt chan ki di : O lespri Sen desann sou nou, nou
gen yon misyon pou Ayiti. Se menm misyon sa nou menm kiwo nou gen pou jodi a apre 50 an nou an lè n chwazi bay tèt nou
misyon sa, se komsi nou te pran desizyon pou n wete nan tèt nou, tout espri
egoyis, tout lide plen pòch ak plen vant, pou n travay nan bay peyi a yon lòt
direksyon.
Men lè n gade nannan sosyete nap viv jodi a, nou
wè chan sa n sòt di piwo a, yo preske pa chante li ankò. Si yon jou yon gwoup
ta deside chante li, yo pa di ayiti, yo di yo gen yon misyon pou latè a, sa vle
di jounen jodi a zafè ayiti preske pa gade moun yo. Nou chita nan pwòp peyi nou
ki se ayiti, pou n defann entère peyi etranje. Pase n batay pou peyi n chanje nou pito vann
peyi a bay etranje. Anpil
ayisyen pa pran konsyans de sa yo ye. Nou pito defann enterè espri egoyis, tout
lide plen pòch ak plen vant pou n travay
nan enterè peyi n pou n wè ansanm kijan nou kapab bay peyi a yon lòt
direksyon. Men erezman pou nou menm
kiwo, jodi a nou rive depase lide sa, nou
oblije angaje n nan zafè peyi n. Ann pran konsyans epi pou n fè l ak konsyans.
Lè yon sitwayen peye taks bay leta, lè tout sa
l’ap regle li pase nan chimen legal pou
li fè li, lè li pa fè fo epi li pa patisipe nan frod, li se yon moun ki kontribye nan ranfòse otonomi peyi li. Li kontribye
nan avansman peyi n. Lè w sèvi ak bagay ki fèt nan peyi w : ou manje manje
ki fèt nan peyi w, ou kore pwodiksyon nasyonal ou. Lè w pa jete fatra nan lari
a, lè w pa fè w bezwen w nenpòt ki kote nan peyi a, ou kontribye nan pwoteje
anviwònman w. 24 jen ki pwal vini an tout kiwo ap plante yon pyebwa, an n fè sa
ak tout kè nou,ak tout fòs nou, an n mete tout devouman nou ak tout kè kontan
nou, pou n fè travay la, ann kontribye pou n gen yon Ayiti vèt.
Wi nou tout konsène, nou tout kapab, jèn kou gran
moun, piti tankou vyeya ; ann
kontribye nan reyalizasyons travay sa a. Ann kontribye poun remanbre leta peyi
n. Ann kontribye pou n gen yon anviwonman sen. Lè sa a, nap kapab viv an sante,
san estrès, san kè sote, nan lapè, lanmou, nan yon bèl ayiti ki bay anvi viv.
Kontribisyon pa w kiwo…ka fèn vanse.
Kwen
seksyon mwa Jen 2012
Kontribisyon paw kiwo….ka
fèn vanse!
Zanmi dirijan kiwo nou yo kèlkeswa kote nou ye
nanmond lan, nou salye nou avèk anpil respè. Se avèk anpil kontantman nou frape
pòt kay nou pou n prezante nou ribrik pa n nan kise ‘’Kwen seksyon’.’
Dirijan, sa n pral di la nap sèvi ak yo nan tout
seksyon yo. Nou pa gen pwoblèm siw pa sèvi ak yo, ou sèvi avèk afè pa w.
Pou kòmamse
nap chita pale sou 3em peryòd lan, yon peryòd ki mande pou n poze anpil aksyon
konkrè. Aprè nap pale sou modòd lan, nou kapab fè travay lan an ekip, konsa tou
ou kite yo pale epi dirijan ou fè konklizyon an. Nou gen jounen mondyal timoun
yo, li enpòtan pou n pale yo sou ‘’dwa ak devwa ‘’ yo genyen, nou pap bliye fèt
Dye, fèt papa yo.
Nou toujou bay fèt manman yo plis valè epi nou
neglije fèt papa yo, fwa sa se pou n ba li enpòtans li paske yo chak gen yo nan
fanmi an. Genyen tou jounen mondyal dwòg. Li bon pou n raple yo kisa dwòg ka fè
epi kijan lap boulvèse mond lan.
Dirijan nou gen gwo dat kise
24 jen pou tout moun mete yon pyebwa nan tè kote mouvman kiwo a bay anpil
enpòtans. Pyebwa nap
plante yo, nou ta konseye nou plante pyebwa kap bay fwi. Se moman tou pou n
pale de anviwonman an sitou nan peyi
nou.
Mwa sa se mwa egzamen, touswit nap gen pou n
prepare ‘’kan’’. Tokay nou yo pa janm bouke pale de kan souple. Se kontribisyon
pa w, kontribisyon pa nou tout kap fè n reyisi kelkeswa sa nap antrepran. Nap
swete tout timoun ak tout papa ‘’bòn fèt’’ epi ‘’bòn vakans’’ ak tout
moun.
Gran sesyon fòmasyon nasyonal
Kiwo : Gran nò ak Gran Sid :
17-20 me 2012.
Kòm nou konnen l nou tout, epi kòm sa te deside nan Kanaredyo mwa fevriye
ki sot pase a, BNK ap prepare yon sesyon nasyonal fòmasyon pou dirijan kiwo yo,
sitou reprezantan rejyon yo ak dyosèz yo,
yon fason pou yo kapab jwenn yon espas kote yo kapab reflechi sou fason tout
kiwo yo kapab viv pi byen tèm ane kiwo
2011-2012 la ki di : « Aprè 50
an kiwo, ann angaje n … nan rebati peyi n ! ». Sesyon sa a ap fèt soti nan jedi 17 rive nan dimanch 20 me 2012. Lap fèt nan menm
moman, men nan de (2) zòn diferan pou fasilite deplasman yo epi pèmet tout
dyosèz yo patisipe. Se poutèt sa a, tout Gran Nò a (ki gen ladan l dyosèz
Fòlibete, Pòdpe, Okap, Ench ak Gonayiv la) ap reyini nan vil Gonayiv, epi Gran
Sid la li menm (ki gen ladan l dyosèz Jakmèl, Jeremi, Ansavo e Miragwann,
Potòprens ak Okay) pral reyini nan vil Okay. Nou espere akeyi 500 dirijan
kiwo : chak dyosèz ap bay 40 dirijan kiwo, plis manm KDK, BNK, elt.
Gen plizyè reyinyon ki fèt deja nan nivo lokal ak
nasyonal, ak reprezantan KDK yo ,KRK yo ak BNK pou planifye epi prepare
òganizasyon gran sesyon fòmasyon sa a. Fòmasyon sa a pral pote plis sou tèm jeneral ane a -nou vle konprann epi viv pi
byen-, sou inifòmite Mouvman kiwo a nan tout peyi a, sou reskonsabilte nou kòm
kiwo devan anviwonman peyi n, sou dwa ak devwa nou kòm sitwayen epi tou sou
angajman nou anndan Legliz la ak sosyete
a.
Kòm dynamik, nou pral travay an atelye pou n kapab
reflechi sou kèk aksyon sosyal nou pral reyalize aprè sesyon fòmasyon an nan
zòn kote nap viv yo. Epi nap gen panel kote nap bay reprezantan chak dyosèz yo
yon espas pou pataje reyalite ak eksperyans yo sou fonksyonman Mouvman Kiwo nan
nivo lokal, nan nivo rejyonal oubyen nan nivo dyosezen an (pwen fò, pwen fèb,
pwen ki merite chanje). Pou sa, nou mande pou chak dyosèz byen prepare pataj yo
pral fè ak lòt yo. Yon bon ti rapò ekri sou lavi kiwo nan dyosèz la kapab pèmèt
Panel la ede n wè pi klè ki kote nou soti, kote nou ye ak kote nou vle ale
sitou aprè selebrasyon 50an Mouvman Kiwo a. Nou pral prezante travay sou
oryantasyon Mouvman Kiwo a aprè 50 an : Kouman li ap mache e nan ki pwen
nou rive. Epi ki remak ak sijesyon nou kapab jwenn nan men kiwo yo pou travay
la kapab fèt pi byen toujou.
Nap gen pou n fè kèk aksyon sosyal tou, ni Gonayiv
ni Okay, yon fason pou fè moun yo konprann nan ki sans nou vle viv tèm ane a,
nan ki sans nou angaje n pou rebati peyi nou an. Ak aksyon soyal sa yo, nou vle
fè moun pran konsyans dwa ak devwa nou tout genyen pou peyi nou an, pou
anviwonnman kote nap viv yo. Nou pral òganize plizyè Konkou tankou Chan, dans,
teyat, desen, pwezi, jwèt, gran manjè, elt. Nou vle pou tout konkou ki rive
reyalize yo montre nou kouman nou kapab byen viv tèm jeneral e sitou bay yon
temwayaj ki provoke chanjman nan sosyete nou an. Se pral yon
bèl moman pou ranfòse idantite nou kòm moun, kòm kiwo Ayiti. Nou pral prepare yon mesaj final
pou tout kiwo yo nan peyi a ak lòt bò a, pou tout moun nan Legliz la ak nan
peyi n.
Nou ekri ti mo sa a pou envite tout kiwo yo pou yo
fe anpil efò pou eseye konprann tèm nan, ansanm ak tout lot tèm yo, epi mete yo
an aplikasyon nan tout aktivite nou yo kote nou angaje. Nou mande tou pou tout
kiwo yo rete veyatif sou pwogram sa a epi angaje yo pou òganizasyon (2) sesyon fòmasyon nasyonal
sa yo pote lavi pou Mouvman Kiwo a.
Aprè 50 an, Kiwo, Ann angaje n…
Nan rebate peyi n!
Bon patisipasyon!


text:
Pratik Dekouvet
Nan efo pou adrese sa ki konsenen dekouvet ki an relasyon ak manda pou fouye nan ka kriminel, biwo sa a preskri pratik swivan yo, pou fasilite dekouvet a defandan yo pou materyèl sou manda fouye ka kriminel anke defandan yo gen dwa genyen:
Lè nenpòt ki defandan nan yon ka genyen (oswa paret ke li genyen) pou li kandida pou li rekize evidans lan ki leve dapre yon manda fouy lan, AUSA lan pral idantifye manda fouy lan bay defandan an pa nimewo jij majistra a e li pral remet defandan an yon kopi manda fouy sa, ak aplikasyon ki sipote li an, afidavi ak retou, si evidans yo pa sele. Si materyel sa yo sele, AUSA lan fèt pou li imedyatman f è demach pou yo fè yo retire restriksyon sa yo sou materyel lan, ak vin pwodwi yo, oswa yo pral adrese sije a sou papye yo ki sele a, an eseye jwen ako ak avoka defandan an, oswa pa pouswiv deman lan pa yon zod pwoteksyon.
Kote yo pwodi materyèl manda fouy lan bay defandan ki an bon kandida pou yo desavwe fouy lan, nomalman AUSA lan fet pou swa founi kopi pa koutwazi a lòt defandan yo ki nan ka a, oswa notifye l òt avoka defans lan sou disponibilite materyèl yo pou enspeksyon yo e pou yo kopye yo. Yon AUSA ki konsidere pwodwi materyèl ke yo jwen pa manda fouy sa a a avoka yon de defandan nan ka a pa fet pou pwodwi yo a lòt defandan ki konsilte ak sipevize li pou konsey.
Lè fouy yo efektuye pa yon lòt fason ke pa manda, pa egzamp pa konsantiman oswa fouy san manda, AUSA yo pral fasilite dekouvet lan pou ke yo ka eliminen delè ak pouswit ki pa nèsesè. Pa egzamp, yon deklarasyon ke yon defandan bay ke li dako a yon fouy nomalman pa rantre nan dekouvet la kouwe yon deklarasyon a lekri oswa anrejistre pa defandan an, oswa kouwe yon deklarasyon oral ke defandan an ta fè an repons a intewogasyon gouvenman an; AUSA fèt pou li remet dekouvet la de tout bagay sa yo le pli to ki posib. Rezilta fouy sa yo normalman se dekouvet ke yo ye, e dapre Lòd Estanda Dekouvet, kouwe “… obje tanjib… materyèl ki sije a preparasyon ka defans defandan an, oswa sa gouvenman an gen entansyon sevi kouwe prèv… oswa sa yo vin jwenn de oswa te pwopriyete defandan an.” Nan sitiasyon ki mande dekouvet, fok li disponib imedyatman ak kleman.


text:
Biwo Eta New York pou Granmoun Aje:
DWA SIVIL KONSOMATÈ ak PRATIK SAN DISKRIMINASYON
Règleman Biwo Eta New York pou Granmoun Aje (NYSOFA) egzije pou tout Sèvis pou Granmoun Aje ki finanse nan NYSOFA disponib ak ofri sèvis pou granmoun aje Eta New York (NYS) ak moun k ap pran swen yo ki kalifye dapre lwa federal ak lwa eta sou dwa sivil, tankou:
- Tit VI Lwa 1964 sou Dwa Sivil, 42 U.S.C. 2000 et seq.; 45 CFR Pati 80
- Seksyon 504 Lwa 1973 sou Reyabilitasyon, 29 U.S.C. 794; 45 CFR Pati 84
- Lwa 1990 anfavè Ameriken Andikape, Tit II, 42 U.S.C. 12131; 28 CFR Pati 35
- Lwa 1975 kont Diskriminasyon ki baze sou Laj, 42 U.S.C. 6101; 45 CFR Pati 91
- Lwa Egzekitif Eta New York, Atik 15, Dwa Moun
Pwogram ki resevwa lajan federal, lajan eta a oswa peman eta a otorize yo peye nan NYSOFA, pa kapab pratike diskriminasyon akòz ras, kwayans, koulè, laj, peyi kote ou fèt, preferans seksyèl, sitiyasyon militè, sèks, andikap oswa eta sivil. Règleman sa a aplike pou NYSOFA, Ajans pou Granmoun Aje Zòn lokal yo (AAA) ak lòt ajans piblik oswa prive oswa founisè swen sante k ap resevwa lajan nan NYSOFA oswa nan AAA. Si ou kwè ou viktim pratik diskriminasyon yon pwogram konsa oswa yon lòt moun, ou ka fè yon plent pou diskriminasyon.
Pwosedi Plent pou Dwa Sivil/Diskriminasyon:
Ou ka fè plent ou dirèkteman ba NYSOFA nan twa (3) mwa apre diskriminasyon ou kwè ou viktim nan. NYSOFA ka pwolonje peryòd twa (3) mwa a si ou kapab montre rezon valab pou pa fè plent lan pi bonè.
Ou ka fè plent ou ba NYSOFA, jan sa endike anba la a:
- Ranpli fòm plent yo ki anba la a:
- Itilize FÒM PLENT POU AKSÈ NAN LANG konsènan èd nan lang. Lyen ki mennen nan fòm nan:
- Itilize FÒM JENERAL POU DISKRIMINASYON pou tout lòt kalite plent sou diskriminasyon. Tanpri gade fòm yo pou jwenn plis enfòmasyon. Lyen ki mennen nan fòm nan:
- Remèt fòm plent ou ranpli a jan sa endike anba la a:
- Voye li nan sèvis lapòs nan: the New York State Office for the Aging, ATTN: Director, Equal Opportunity and Diversity Management, 2 Empire State Plaza, Agency Bldg. 2, 5th Fl., Albany NY 12223.
- Imèl li nan civilrights@aging.ny.gov.
- Mete non ou, adrès ou ak nimewo telefòn ou nan plent lan. Ou ka soumèt plent lan nan lang Angle oswa nan yon lòt lang.
- Ou ka fè plent ou tou si ou rele (518) 473-7342 oswa 1-800-342-9871. Gen èd nan entèpretasyon ak nan lang ki disponib pou gratis.
NYSOFA ap travay sou plent ou jan sa endike anba la a:
- NYSOFA ap mennen yon ankèt.
- Anketè a ap prepare yon rapò pou Direktè Pwovizwa NYSOFA.
- Direktè Pwovizwa NYSOFA ap pran yon desizyon final.
- NYSOFA ap voye yon lèt ba ou kote w ap jwenn desizyon Direktè Pwovizwa a ansanm avèk kopi pwogram ki site nan plent nan.
- Anjeneral, NYSOFA ap voye lèt desizyon an nan 90 jou apre li fin resevwa plent lan.
- Si ou gen kesyon oswa si ou bezwen èd pou fè plent ou, tanpri voye yon lèt ba NYSOFA, rele yo nan telefòn oswa imèl yo avèk enfòmasyon kontak ki endike anwo a.
GEN SÈVIS ENTÈPRETASYON AK ASISTANS LANG KI DISPONIB POU GRATIS.
Ou ka fè plent yo tou dirèkteman nan Depatman Sèvis Sante ak Sèvis Sosyal Etazini, Biwo pou Dwa Sivil (OCR). OCR aplike lwa federal ki pwoteje ou kont diskriminasyon nan pwogram pou granmoun aje ak pou moun k ap pran swen yo. Ou gen 180 jou apre diskriminasyon ou panse ki fèt la pou fè yon plent.
Pou jwenn plis enfòmasyon, kontakte: U.S. Department of Health and Human Services , Office for Civil Rights, Jacob Javits Federal Building, 26 Federal Plaza - Suite 3312, New York, NY 10278, Telefòn (212)264-3313, FAKS (212)264-3039, TDD (212)264-2355.
Gen entèdiksyon pou vanjans:
Ajans ak anplwaye ki site nan plent ou an pa kapab fè vanjans kont ou nan okenn fason poutèt ou fè yon plent. Nenpòt moun ki bay enfòmasyon sou plent lan sou non ou ap gen pwoteksyon kont vanjans. Si gen vanjans, rapòte sa touswit ba NYSOFA oswa ba Depatman Sèvis Sante ak Sèvis Sosyal Etazini, Biwo pou Dwa Sivil, jan sa endike anwo a.
Sèvis entèpretasyon lang gratis disponib.


text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Inisyativ Gouvènè
Nan ane 2007, FCADV te resevwa finansman ki te deziyen pou kòmanse inisyativ prevansyon toupatou nan eta a pami karannde (42) pwogram manm FCADV nan Biwo Gouvènè Charlie Crist ak Florida Department of Children and Families. Inisyativ Prevansyon Primè FCADV yo ap travay pou pa kite moun vin viktim premye fwa ak zak vyolan patnè entim. Pou fè sa, l ap travay avèk kominote yo pou devlope aktivite ki ankouraje relasyon ki bon pou sante nan tout nivo sosyete a. Karannde (42) sant kont vyolans domestik eta Florid yo angaje kounye a nan egzekisyon pòsyon plan prevansyon primè yo ki gen ladan senk (5) pati sa yo:
Patenarya Kominote avèk patnè ki pa tradisyonèl
Aktivite prevansyon avèk jèn moun
Devlopman Kapasite Òganizasyonèl
Evalyasyon pwogram prevansyon
Dirabilite
FCADV pran angajman pou ofri fòmasyon konplè ak asistans teknik pou sipòte sant yo nan reyalizasyon objektif prevansyon yo.


text:
Kisa Florida KidCare ye?
Florida KidCare se yon bon kalite asirans a pri ba Eta Florida bay pou timoun. Pwogram lan te kreye dapre Tit XXI nan Lalwa Sekirite Sosyal api reyotorize an 2009. Pa mwayen kat patnè li yo, san nou pa bliye Florida Healthy Kids, pwogram lan kouvri timoun depi yo fenk fèt jiska laj 18 an:
The Florida Healthy Kids Corporation
- Administre pwogram Florida Healthy Kids la pou timoun ki gen laj 5 an jiska 18 an.
- Detèmine elijibilite pou pati nan pwogram lan ki pa Medicaid.
- Kolekte prim asirans yo chak mwa,
- Dirije sant relasyon ak kliyantèl la nan depatman sèvis kliyantèl la nan Florida KidCare.
Agency for Health Care Administration [Ajans pou Administrasyon Swen Sante]
- Administre sèvis Medicaid yo.
- Administre pwogram MediKids pou timoun laj 1 an jiska 4 an.
- Travay ak gouvènman federal la pou garanti pwogram Florida KidCare la swiv tout lalwa federal yo ak règ yo.
Department of Children and Families [Depatman Timoun ak Fanmi]
- Detèmine elijibilite pou pwogram Medicaid la.
- Administre Behavioral Health Network [Sistèm Lasante Konpòtmantal] pou timoun laj 5 a 18 an ki ge pwoblèm emosyonèl grav.
The Department of Health
- Administre Children’s Medical Services Network (CMSN) [Sistèm Sèvis Medikal pou Timoun] pou timoun ki gen nesesite pou swen espesyal depi yo fenk fèt jiska laj 18 an.
- Dirije Florida KidCare Coordinating Council [Konsèy pou Kowòdonasyon nan Florida KidCare]
Koulyeya, gen plis pase 1,8 milyon timoun nan Florid ki enskri nan Florida KidCare. Enskripsyon ouvè epi fanmi kapab aplike sou entènèt la nan www.floridakidcare.org oswa rele 1-800-821-KIDS (5437) pou w ka mande pou yo voye yon aplikasyon ba w pa lapòs.


text:
Mize Kreyasyon an prezante yon eksperyans ki inik e san parèy, yon mach atravè tan ki montre evènman tan pase yo ki siyifikatif e te chanje lavi. Li eklèsi efè istwa biblik yo sou monn aktyèl e monn fiti nou.
Prepare ou pou fè eksperyans avèk istwa nan yon fason konpletman san parèy.
70 000 pye kare mize a, ki teknikman modèn, fè paj Bib yo sanble vivan. Li mete karaktè e zannimo yo nan yon fòm dinamik e plase yo nan yon atmosfè komen. Adan e Ev viv nan Jaden Edenn lan. Ti moun jwe e dinozò pwonmennen bò Rivyè Edenn yo. Sèpan an poze riz nan Pyebwa Konesans Byen e Mal la. Miral majistral, e gran desen ki plen avèk koulè ki briye, e avèk anpil detay, bay yon bakgrawonn pou atmosfè a.
Zòn ki andedan mize a divize nan espas ki ranje byen pou pèmèt vizitè yo entegre avèk chak nan 160 ekzibisyon yo. Plizyè pati nan mize a genyen gwo espas vid e yo desine remakab, tankou bèl antre a ki gen 44 pye wotè avèk yon mi ki sanble yon mòn, e li genyen fenèt, soti atè a rive nan kouvèti kay la.
Pwonmennen nan Jaden Edenn lan. Pyebwa Lavi a, ki nan mitan jaden an, lonje branch li yo ki chaje avèk fwi mi. Vin fas a fas avèk yon sowopòd, yon dinozò avèk dimansyon enkwayab. Kò jeyan li a pase nan raje a pandan l'ap manje plant yo. Fè konesans avèk kameleyon nou yo. Egzamine zo, yon nich ze dinozò, yon koleksyon fosil ki eksepsyonèl, e yon koleksyon mineral. Mache nan Kav Lapenn lan e wè efè terib yo ki akòz Chit lòm lan. Son yon monn ki ravaje akòz peche fè eko nan chanm nan. E finalman wè Ayo a ki te sakrifye sou lakwa a, e espwa redanmsyon an.
Sijè ekzibisyon yo resonen nan prezantasyon sinema yo: Nèg yo an Blanch, Sis Jou Kreyasyon yo, Dènye Adan an, e Dinozò yo e Dragon yo. Sinema Efè Espesyal nou an, ki genyen chèz ki souke e farinaj ki leve, pran vizitè yo sou yon ekspedisyon estrawòdinè pou yo jwenn vrè bi e siyifikasyon lavi a.
Nan Planèteriem Gadè Zetwal nou an, chak chèz se yon kote pou voye fize anlè. Prepare pou sote anlè. Pwojektè dijital la montre yon vòl nan espas ki nye pezantè, yon woulib eksite ki dire 22 minit men ki rive plizyè milya ane limyè nan rejyon ki jis deyò linivè a. Imaj ki pran souf ou e distans ki enkonpreyansib, fè vwayaj nan espas sa a (anba dòm nan), yon eksperyans ki angaje konplètman.
Wè echafoday la, e santi bwa yo ki fenk siye sou sit travay Lach Noe a. Antre nan vant Lach la e imagine pak yo plen bèt nan yon zòn kwense. Koute loray k'ap gwonde e son yon lapli k'ap tonbe fò e son dlo yo k'ap bat sou kote gran Lach la.
W'ap jwenn dinozò nou yo ap viv nan jaden nou e ap drive nan sal ekzibisyon nou yo. Petèt bèt sa yo ki ap bat je yo, brase bouch yo, e souke ke yo va fè kèk nan vizitè yo pantan. Ti moun yo va kontan pou wè varyete eskilti dinozò yo nan koleksyon nou ki genyen yon estègosò, dilofòsò, e asireman, yon jeyan Tiranozorèks! Yo kapab monte sou triseratop nou an ki sele, pou fè foto yo avèk yon dinozò.
Lavi te kòmanse nan yon jaden...
Kreyati ki gwo e piti abite nan 3 jaden yo ki dekore teritwa a nan Mize Kreyasyon an. Tòti yo ap bwè solèy poze sou bwa nan letan an pandan yon dinozò ki fèt avèk zèb kanpe 12 pye wotè nan jaden forè lapli a. Flè klere yo atire wanga nègès e papiyon vini nan yon jaden sou yon ti mòn, e jaden ki nan yon ma se kay pou plant kanivò yo tankou meveye Pèlen Mouch Venis la e plant Po a. Èske ou kapab idantifye zonyon li a avèk ke zandolit la?
Nou te plase pliske 6 000 plant nan letan an e genyen pliske 500 kalite plant ki plen jaden yo. Yo montre plizyè kalite desen e yon melanj koulè ke vizitè yo kapab eksplore.
Jwi yon dine piknik avèk fanmi ou anba lonbraj youn nan gwo pis nou yo. Pwonmennen sou wout Pye Seriz. Pon ki genyen ak yo, lakou ki kouvri avèk mozayik yo, e gran palwa a jwente atravè yon wout 5 pye nan lajè ki preske yon kilomèt edmi nan longè, e li bon pou chèz woulan.
Kafeterya Noe se yon kote pafè pou touris ki fatige e grangou ka kanpe. Manje yon sandwitch e salad, oubyen yon esnak e bwason. Mi e tèt kafeterya yo desine byen e yo fèt avèk banbou ki kreye yon sansasyon twopikal e yon atmosfè byen poze. Yon miral ki 27 pye nan gwosè montre Lach la poze sou Mòn Arara yo. Mete pye ou sou galeri a, ki fèt avèk bwa Epay ke yo te enpòte, pou yon vi dramatik sou tèren mize a.
Libreri Kav Dragon an rich nan istwa dragon e li ofri videyo, liv pou fè moun kado, liv teknik (diksyone Biblik e liv referans tou), kourikoulòm e tradiksyon Repons nan Jenèz ki pi resan yo, ansanm avèk bagay ki koresponn avèk mize a.
Bib la pale pou tèt li nan Mize Kreyasyon an. Nou sèlman prepare
chemen an pou yon pi bon konpreyansyon konsènan kwayans kreyasyon
e redanmsyon. Chanm ekzibisyon nou yo dekore avèk verite, e
jaden nou yo ranpli avèk siy vizib lavi a.
Nou envite ou pou visite Mize Kreyasyon an. Lavi ou kapab chanje pou tout tan.


text:
WASHINGTON DC— Prezidan ameriken an, Barack Obama, di li kenbe pwomès li te fè pèp ameriken pou’l chanje kòd fiskal Etazini an li di ki nan avantaj moun rich yo olye klas mwayèn nan.
Nan mesaj li voye chak semèn pou sitwayen yo, misye Obama chante lwanj pou akò bi-patizan li jwenn sou bidjè a nan semèn nan ak palmantè yo–yon akò ki ogmante pou lapremyè fwa depi 20 tan taks sou sitwayen ki pi rich yo ki reprezante 2 pousan popilasyon amerikèn nan.
Lidè ameriken an di desizyon sa a anpeche klas mwayèn nan sibi yon ogmantasyon nan lajan taks lap peye, yon sitiasyon ki ta kapab lage ekonomi an nan resesyon.
Men misye Obama di gouvènman an dwe fè plis pou’l kreye travay nan peyi a e mete Lèzetazini sou chimen pou’l peye dèt li.
Prezidan an di li kwè rediksyon depans ka fèt san yo pa bezwen koupe sou pwogram edikasyon, fòmasyon pwofesyonèl, rechèch ak teknoloji-pwogram li kalifye kòm “enpòtan” pou pwosperite nasyon an.
Nan repons Pati Repibliken an, depite David Camp; lanse apèl bay kòlèg lejislatè l yo pou yo idantifye kèk mwayen responsab pou yo rezoud sa li rele “depans gaspiyaj Washington yo”.


text:
Nou menm òganizasyon ki siyen nòt sa, kondane ak tout fòs nou arestasyon ak anprizònman Jean Matulnès Lamy sou pretèks se li menm ki ap monte tèt moun ile-à- Vache kont pwojè kriminèl gouvènman Martelly/ Lamothe la.
N ap raple depi 27 desanm 2013, popilasyon sou zile ap reziste kont plan gouvènman koutayè a genyen pou pouse do plis pase 20.000 moun kap viv depi ti konmkonm tap goumen ak berejèn. Aprè anpil tantativ Pouvwa TET KALE makout, tchoul boujwazi entènasyonal la fè pou l kase ren mouvman an tankou : pwopagann, manti , manipilasyon, represyon, gouvènman an rive arete sitwayen Jean Matulnès Lamy nan jou ki te vandredi 21 fevriye 2014 nan menm moman kote premye minis Koutye Laurent Lamothe ak minis touris demachè miltinasyonal yo, Stephanie B. Vildrouin te sou zile a epi voye penitansye jodi Madi a san li pa pase devan jij.
Nap raple, depi apre dènye manifestasyon ki fèt nan dat 7 fevriye 2014 la, 100 BIM debake sou zile epi maspinen Rosena MASENA, Charles LAGUERRE, Bertin SIMILIEN ak Maxo BELL ak kout baton, fè yo roule atè, fòse yo debare wout, aloske minis demachè a, Stephanie B. VILDROUIN te gen yon dizon ak moun zile pou kanpe tout travay pandan 3 mwa yon fason pou moun yo ka konprann pwojè a piske popilasyon se nan bouch moun yo te konn ap tande pale sou pwojè a. Sa se yon siyal klè ki moutre kouman gouvènman sanginè sa pa respekte diyite moun ak lavi epi ki pa respekte pawòl yo. Tout sa ki enterese yo se likide peyi a bay envestisè entènasyonal yon fason pou yo ka jwenn kèk santim pou yo mete nan pòch epi kite pèp la nan mizè.
Jodi lendi a ankò, nan kad kontestasyon moun zile kont arestasyon ak anprizònman Jean Maltunès, BIM kraze manifestasyon an ak gaz akrimojèn, kout baton ak arestasyon moun. Nou nan yon sitiyasyon kote gen moun ki ap mare pakèt pou kite zile a. Yon lòt fwa ankò, nou denonse zak maspinay sa yo. Se yon siyal klè ki moutre kouman diktati ap pran pye nan peyi a, kote moun pa gen dwa manifeste ni di sa yo panse.
Nou menm, òganizasyon ki siyen nòt sa, nou pote solidarite n ak batay moun Ilavach ap menen kont zòn franch touristik la epi nou denonse arestasyon ak anprizònman Jean Maltinès Lamy pou pozisyon l nan apiye mobilizasyon moun zile a. Nou denonse maspinay ak lòt arestasyon lapolis ap fè pou entimide popilsyon an. Nou kwè zak sa yo k ap fèt sou popilasyon ilavach la ak arestasyon Maltinès la rantre nan lojik tout pouvwa makout tyol entènasyonal ki pa respekte prensip dwa moun genyen pou bay dizon sou sa ki konsène lavi yo, ki se yon prensip fondalnatal demokrasi.
Gouvènman MARTELLY/LAMOTHE la montre aklè volonte li genyen pou l devlope sistèm peze souse an nan peyi a nan pase anba pye dwa fondamantal pèp la te rache nan batay kont diktati san manman rejim Divalye tankou : libète lapawòl, libète reyinyon ak asosyasyon, dwa pou bay dizon ak patisipe nan lavi kominote yo, dwa manifestasyon ki garanti nan manman lwa peyi a.
Nou ap di kou sa pap pase paske n pran ladan l twòp. Nou konprann estrateji sa se pou kase ren mouvman peyizan yo ap mennen pou anpeche yo vin devlope touris seksyèl, pou anpeche malere tounen jeran devan pòt touris, pou anpeche popilasyon zile a reklame dwa yo pou viv kote kòd lonbrik yo antere epi bloke machin lamizè pwojè sa ap pote.
Nou menm òganizasyon ki siyen nòt sa nap voye yon siyal klè pou n di nou konprann konprann jwèt koken sa epi se pa premye fwa gouvènman koutye entènasyonal sa yo ap fè represyon, imilye ak touye pitit pèp la ki pa vle vann konsyans yo nan defann entèrè boujwazi nasyonal tankou entènasyonal.
Nan menm tan an, nou ap mande popilasyon zile rete mobilize jouk yo rive jwenn revandikasyon sa yo:
1- Liberasyon prese prese epi san kondisyon sitwayen Jean Matulnes Lamy ;
2- Rantre san pèdi arete malatchyong kriminèl la ki ta vle pouse do pitit tè zile pou gran nèg ak gran nègès ki sot lòt bò dlo vin taye banda ;
3- Kanpe sou represyon ak entimadasyon ki ap fèt sou moun zile depi 7 fevriye 2014 jouk jounen jodi a ;
Viktwa final se pou pep ki genyen konviksyon.
Òganizasyon ki siyen nòt la :
Jèb pwogresis Okay (JPO)
Rasanbleman Pwogresis Sid (RPS)
Oganizasyon Louvri Je Koray (OLAJEK)
Mouvman pou desantralizasyon ak Devlopman Nò ak Nòdès (MODOD)
Mouvman Demokratik popilè (MODEP)
Gwoup Rechèch ak Apui pou devlope kolektivite teritoryal yo (GRAD)
Defensseurs des Opprimés (DOP)
Fondasyon koperan pou devlopman Ilavach (FONCODI)
Rasanbleman peyizan revolisyonè Ilavach (RPRI)
Asosyasyon jèn pou devlopman Ilavach (AJDI)
Kòdinasyon jèn pou devlopman Ilavach (COJI)
Komite pou relèvman Divivye (KRD)
GADES
GESTE
SÈK GRAMSCI
FRAKKA
CHANDÈL
{socbuttons}
Dènye Nouvèl
- Pozisyon Inisyativ MPDP sou abi ak enjistis travayè ayisyen - fanm kou gason-ap sibi an Dominikani
- Aprè 7 mwa san touche,9 anplwaye vwari meri okay la jwenn revokasyon yo.
- Direktè jeneral Sosyete Animasyon Kominikasyon Sosyal (SAKS) mouri.
- Gwo dife eklate nan depo medikaman lopital jeneral okay.
- Jean Maltunes Lamy, prezidan KOPI menas yo toujou ap peze sou tèt li.
Ayiti-Foutbòl-Transfè: Soti 1900 pou rive 2013 17 Jwè ayisyen ki transfere nan peyi etranje
Soti sezon 1900-1901 rive nan sezon 2012-2013( transfè ete 2013 pa ladan), 17 foutbolè ayisyen ki ale jwe nan peyi etranje, 6 foutbolè entènasyonal ki vin jwe nan klèb an Ayiti selon kat entè aktiv transfè sit la se:www. eyeseedata.comRead more...
Eliminitwa mondyal feminen U17: Ayiti elimine
Aprè yo te pèdi devan Jamayik (0-3) vandredi 1er novanm nan seleksyon feminen U17 Ayiti a tonbe ankò dimanch 3 novanm nan devan ekip Salvadò a (1-0), sa ki fè ti grenadye yo fini nan ke kamyonèt la nan gwoup A e tou jwenn eliminasyon yo. Nan menm group sa Jamayik ak Meksik pataje pwen an (1-1) nan tou final eliminatwa mondyal feminen U17.Read more...
Podcast
Kiyes ki an liy
We have 7 guests and no members online


text:
Akselerasyon
« eboch »
Akselerasyon se yon mezi de chanjman vitès. Akselerasyon nan la vi tou lè jou se presipitasyon yon bagay, yon aksyon.
Ekspresyon matematik li se vitès divize pa chanjman tan.
Akselerasyon, sè yon vektè. Li genyen yon grandè e yon direksyon.
Ekzanp:
- Yon kò ak deplase à 10 mèt pa segond vè lwès. Kò sa ak wè vites li monté a 15 mèt pa segond toujou vè lwes. kò sa té akselere.
- Yon pom ap tonbe. lè li kite pye bwa, vitès li sè 0 mèt pa segond. Aprè yon segond, vitàs li sè 9,8 mèt pa segond. Pom sa'a te akselere. Aprè deu segond, vitès li sè 19.6 mèt pa segond. Pom sa'a té anko akselere.
- Madan'm Pierre mache vè le nò a 1 kilomèt a le. Aprè yon minyt, li toujou mache a 1 kilomèt a le. Madan'm Pierre te pa akselere (akselerasyon = 0).
- Normand mache vè lès a 3 kilomèt a le. Normand toune sou kwen e kulya, li mache a 3 kilomèt a le vè le sud. Li te genyen yon aksekerasyon ki pa zero.
- Solange ap mache và lwes ak 3 kilomèt a le. Li diminye vitès li e li chanje direksyon. Kulya, li mache a 1.5 kilomèt a le vè le nò. Li te genyen yon aksekerasyon ki pa zero.
Akselerasyon sè to chanjman vitès.
Nou ka trouve akselerasyon avek formul sa'a:
lè n ap konsidere :
- se vitès debu akselerasyon
- se vitès lè akselerasion fin mezire
- se tan debu mezu akselerasyon
- se tan fin mezu akselerasyon
Chanjman vitès ka ekri tou: .
Menm jan, chanjman tan ka ekri .
Inite mezi[edite | modifier le wikitexte]
Akselerasyon genyen unite mezu pa li. Si w mezure vitès nan mèt pa segond e w mezure tan ak segond, akselerasyon ap mezure nan mèt pa segond kare ().
Nouy ka genyen akselerasyon ki pozitiv e ki negativ. Nou rele akselerasyon pozitiv simpleman akselerasyon e nou ka rele Akselerasyon negativ deselerasyon.
Atraksyon Gravitasyonel latè bay yon akselerasyon ki rele . Nou utilize inite pou mezire akselerasyon nou ka subi nan yon machin, avyon ou fize. Akseleyasyon gravitasyonel sou latè se yon akselerasyon de 9.80665
Dezyèm lwa Newton sou mouvman[edite | modifier le wikitexte]
Li genyen plizyè lwa ki gouvène mouvman. Isaac Newton se yon syantifik ki twouve prensipal "Lwa mouvman".
Dezyèm lwa Newton sou mouvman ap di ke akselerasyon "a" li dirèkteman konekte sou mas "m" e sou fos "F".
F = ma
Yon lòt syentis, D'Alembert pwouve kè "F-ma=0". Sa vle di ke si w aplike yon fos sou yon kò, kò sa'a ap genyen yon akselerasyon/deselerasyon.
Akselerasyon sè yon pati fizik. Nan matematik diferensyel, akselerasion sè derive vitès, (baze sou tan). Fòs ki bezwen aplike sou yon kò depand direkteman sou mas kò sa'a pou kò sa ka genyen yon akselerasyon done. Plys kò sa'a genyen mas (kantyte matyè), plys fòs ki nesèssè pou akselere li ap gran'n.


text:
Nasyon Zini ouvè yon ankèt sou itilizasyon avyon telegide ki mennen atak e touye moun nan kad operasyon anti-teworis.
Ankèt la pral dewoule sou 25 atak ki fèt nan peyi Pakistan, Yemen, Somali , Afganistan ak sou teritwa palestinyen an. Envestigasyon sa a ap santre tou sou sivil ki mouri oubyen blese akoz atak sa yo.
Avoka britanik Ben Emerson ki se yon anvwaye spesyal Nasyon Zini pou kesyon anti-teworism ak dwa zimen pral nan tèt ankèt la .
Mèt Emerson di teknoloji avyon tele gide a « pap fè yon pa kita yon pa nago » , li vle di teknoloji sa a pap disparèt. Men li tou pwofite ajoute, li enpòtan pou gen an ijans yon strikti legal e apwopriye pou reglemante itilizasyon n .


text:
1
Ou menm peyi Liban, louvri pòtay ou yo pou dife ka boule tout pye sèd ou yo.
2 Nou menm, pye sikren yo, plenn sò nou! Paske pye sèd la tonbe. Gwo pyebwa yo fini! Nou menm, pye bwadchenn peyi Bazan yo, rele, plenn sò nou! Paske gwo rak plen bwa a kraze!
3 Kote ou pase, ou tande chèf yo ap plenn! Yo fini, yo pèdi pouvwa a yo. Kote ou pase, ou tande jenn ti lyon yo ap plenn! Yo koupe tout bèl rakbwa ki sou bò larivyè Jouden yo.
4 Seyè a, Bondye mwen an, di m' konsa: -Ou pral swen mouton y'ap pare pou labatwa.
5 Moun k'ap achte yo a ap touye yo. Pesonn pa ka mande yo kont. Moun k'ap vann yo menm ap di: Lwanj pou Bondye! Gade jan nou rich non! Ata gadò mouton yo pa gen pitye pou yo.
6 (Seyè a di: Mwen p'ap gen pitye pou moun ki rete nan peyi a. Se mwen menm ki pral lage yo nan men pwòp chèf yo ak pwòp wa yo ankò. Chèf yo pral fini ak peyi a. Mwen p'ap fè anyen pou m' wete yo anba men yo.)
7 Se konsa, moun k'ap fè trafik mouton yo peye m' pou m' swen mouton y'ap pare pou labatwa yo pou yo. Mwen pran de baton. Mwen rele yonn Favè, mwen rele lòt la Tèt ansanm. Epi mwen tanmen pran swen mouton yo.
8 Gadò yo ban m' degoutans. Nan yon mwa, mwen te chanje twa gadò yonn apre lòt. Yo menm tou, yo pa t' vle wè m'.
9 Lè sa a, mwen di pèp la: -Mwen p'ap swen nou ankò. Sa ki pou mouri mèt mouri! Sa ki pou disparèt mèt disparèt! Sa ki rete yo menm, yonn mèt manje lòt.
10 Lèfini, mwen pran baton Favè a, mwen kase l' de bout. Ki vle di, mwen kase kontra mwen menm, Seyè a, mwen te pase ak tout nasyon yo.
11 Jou sa a, kontra a te kase. Moun k'ap fè trafik mouton yo te rete la ap gade m'. Yo vin konprann sa m' te fè a. Yo rekonèt se yon mesaj Seyè a t'ap ba yo.
12 Mwen di yo: -Si nou vle peye m', nou mèt peye m'. Si nou pa vle tou, sa pa fè anyen. Y'a l' pran lajan an, yo peye m' trant pyès an ajan pou sa m' te fè a.
13 Men, Seyè a di m' konsa: -Al bay lajan an pou yo mete l' nan kès tanp lan. Konsa, mwen pran trant pyès an ajan yo, bèl pri yo te wè pou yo te ban m' pou travay mwen te fè a, mwen mete yo nan kès tanp lan.
14 Apre sa, mwen kase dezyèm baton m' lan, sa mwen te rele Tèt Ansanm lan, pou fè konnen pa gen tèt ansanm ankò ant moun Jida yo ak moun Izrayèl yo.
15 Apre sa, Seyè a di m': -Pran pòz gadò ou ankò. Men, fwa sa a, yon gadò ki pa vo anyen.
16 Paske mwen pral mete yon gadò pou okipe bann mouton m' yo. Men, lè yon mouton pèdi, se pa pou li sa. Si yonn egare, li pa pral chache l'. Si yonn blese, li p'ap fè anyen pou geri l'. Si yonn bouke, li p'ap fè anyen pou soutni l'. Okontrè, l'ap manje sa ki pi gra yo, l'ap fann zago tout lòt yo.
17 Madichon pou move gadò a! Li kouri kite mouton yo pou kont yo. Se pou lagè fini ak pouvwa l' la. Se pou bra l' vin pòk, se pou li pa wè nan je dwat li.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Nan jounen mèkredi 7 novanm nan, yon tranblemanntè frape peyi Gwatemala kote li touye 48 mò, tandiske plizyè santèn moun swa blese, swa disparèt.
Prezidan peyi a, Oto Perez Molina, ale nan menm jounen an nan vil San Pedro ak San Marcos kote soukous la fè plis dega.
Misye Molina pale pou l di:
“Youn nan priyorite nou, se kenbe liyn distribisyon pwovizyon yo an plas ; se retabli elektrisite, se distribye dlo. Nap fè travay sa a, paske moun nan vil San Pedro ak San Marcos pa genyen limyè, yo pa genyen dlo.”
Se pi gwo tranblemanntè ki frape peyi Gwatemala depi ane 1976 kote yon gwo soukous te touye plis pase 20 mil moun.


text:
Yon gwo kokenn chenn tranblemanntè souke kèk zile ki nan Oseyan Pasifik la kote soukous la pwovoke yon sounami ki detrui anpil kay e touye omwen 4 moun. Tranblemanntè a --ki mezire 8 pwen sou echèl Rikcter la-- frape yon rejyon kote pa tèlman gen anpil moun kap viv, tou prè zile Salomon yo.
Aprè sa, yon sounami ki te genyen yon mèt de wotè, te kouvri tè a sou chèn zile yo sou yon distans 500 mèt konsa. Otorite yo pat pran tan pou yo leve yon avètisman kont soumani.
Biwo Nasyon Zini ki okipe zafè imanitè fè konnen li resevwa rapò ki di gen 4 moun ki pèdi lavi yo, tandiske 2 lòt disparèt sou youn nan zile Salomon yo –an palan de zile Santa Cruz-- tou prè sant tranblemanntè a. Daprè biwo l’ONU an toujou, sounami an kraze anpil kay tradisyonèl pandan dlo lanmè a tap travèse rivaj la pou l monte sou lagrann tè.
Jewològ e espesyalis nan kesyon tranblemanntè, Dale Grant kap travay pou Sant Ameriken pou Rechèch Jewolojik, fè Lavwalamerik konnen o-wemn 14 lòt soukous dèyè-manman te swiv premye gwo trannblemanntè a.
Misye Grant deklare:
“Mwen kapab di se yon seri de gwo soukous ki fèt nan yon bann rejyon elwaye. Alòs, nou gen anpil chans pa tèlman gen anpil moun kap viv nan zòn sa yo”
Otorite sou zile konsène yo ap mennen ankèt sou nouvèl ki fè konnen anpil vilaj sibi dega oubyen detrui nan kèk rejyon kote li difisil pou moun ale.
Otorite yo te lanse avètisman kont sounami divès kote atravè Osean Pasifik la, tankou sou zile Vanuata, Nauru, Papwa Nouvèl Gine, Tuvalu, Nouvèl Kaledoni, Fiji ak Kiribati. Sepandan, tankou nou ekri sa deja, yo pat pran tan pou yo leve avètisman sa a. John Lansley, yon komisè polis sou Zile Salomon, fè konnen otorite yo lanse yon ankèt pou yo konnen egatteman ki enpòtans dega sounami an koze.
Komisè Lansley di :
"Nou panse genyen 3 oubyen 4 zile ki afekte. Nou poko konnen egzatteman ki dimansyon dega yo; e mwen pa vle fè sipozisyon. Sepandan, nap fè tout sa n kapab pou n jwenn plis enfòmasyon sou kantite dega gwo lanm-lanmè yo koze. Nou pa konnen non plis tou ki kantite moun ki ta mouri, menmsi nou kwè fòk genyen mò kanmèm."
Seri soukous dèyè-manman ki fèt yo, lagè gwo kè-sote atravè tout zile Salomon yo, yon bannzil ki a-lès Papwa Nouvèl Gine, kote yon afè de 600 mil moun ap viv


text:
1
Jòb pran lapawòl ankò pou l' bay rès repons li a. Li di konsa:
2 -Mwen fè sèman, mwen pran Bondye vivan an pou temwen, Bondye ki gen tout pouvwa a, li menm ki refize rann mwen jistis la, li menm ki ban m' degoutans ak lavi a,
3 toutotan mwen poko mouri, toutotan Bondye ban m' yon ti souf toujou,
4 mwen p'ap janm kite ankenn move pawòl soti nan bouch mwen, ni m' p'ap janm bay ankenn manti.
5 Pa janm konprann m'ap ban nou rezon! M'ap kenbe ak nou mwen inonsan jouk mwen rann dènye souf mwen.
6 Mwen soti pou m' defann kòz mwen. Mwen p'ap fè bak. Konsyans mwen pa repwoche m' anyen. M' pa gen anyen ki pou fè m' wont.
7 Se pou tout moun ki pa vle wè m' yo sibi menm sò ak mechan yo. Se pou lènmi m' yo gen menm sò ak moun ki pa mache dwat yo.
8 Ki espwa ki gen pou mechan an lè Bondye rele l', lè li pral pran nanm li?
9 Lè malè ap tonbe sou mechan an, èske Bondye ap tande rèl li yo?
10 Li pa t' janm pran plezi l' nan fè volonte Bondye. Li pa t' lapriyè Bondye tout tan.
11 Kite m' moutre nou jan Bondye konnen sa l'ap fè. Mwen p'ap kache di nou sa ki nan tèt Bondye ki gen tout pouvwa a.
12 Sa m'ap di la a? Nou wè tou sa ak je nou byen pwòp tou. Poukisa atò tout pale anpil sa a ki pa vle di anyen?
13 Lè sa a, Sofa, moun lavil Naama a, pran lapawòl. Epi li di: -Men kisa Bondye pare pou mechan yo. Men sa li sere pou chèf k'ap peze pèp la.
14 Yo te mèt gen anpil pitit gason, yo tout ap mouri nan lagè. Pitit yo p'ap janm gen kont manje pou yo manje.
15 Sa ki chape nan lagè, move maladi ap pote yo ale. Ata vèv yo p'ap ka rele pou yo jou lanmò yo.
16 Mechan an te mèt anpile lajan kou l' pa konnen, li te mèt gen rad depase sa l' bezwen,
17 se moun dwat yo ki va mete rad yo, se pou moun inonsan yo lajan an va rete.
18 Kay li bati tankou twal anasi, tankou yon ti kay jaden.
19 Nan aswè, li moute kabann li rich. Lè li leve, li pa jwenn anyen.
20 Malè tonbe sou li tankou lavalas k'ap desann. Yon sèl nwit lan, yon gwo van pote l' ale.
21 Yon van lès leve, li pote l' ale. Li rache l' nan kay kote l' ye a.
22 Van an ap vante sou li san pitye. Li menm l'ap fè sa li kapab pou l' chape anba l'.
23 Moun kontan wè jan li fini. Kote l' pase, y'ap rele chalbari dèyè l'.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Lang silezyen
Lang silezyen (Silezyen: ślůnsko godka, ślůnski, ou ap twouve tou pů našymu) se yon lang pale pa moun nan Wotè rejyon Silezi nan peyi Polòy, li pale tou nan Tchèki ak Almay. Nan lane 2011 te genyen vanse 509 000[1] moun ki deklare Silezyen tankou lang matènèl yo, men kantite moun ki ap pale li vanse 1 250 000.
Lang silezyen pwòch lang polonè, se pou rezon sa li konsidere tankou yon dyalèkt polonè pa kèk lengwis.
Alfabèt[edite | modifier le wikitexte]
Silezyen pa gen yon sèl alfabèt.Moun ki ap pale silezyen abitye ekri lang an ak karaktè langaj polonè. Nan lane 2006 nouvo alfabèt silezyen rive, li baze kò l sou tout ekriti langaj silezyen ta genyen (li genyen 10 nan sa). Li itilize anpil anlè entènèt, nan Wikipedya Silezyen tou.
Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž
Ak kèk fòm li gen an plis: Ch Dz Dź Dž.
Lyen dewò[edite | modifier le wikitexte]
- ↑ Narodowy Spis Powszechny Ludności i Mieszkań 2011. Raport z wyników - Central Statistical Office of Poland